मैथिली आऽ मिथिलासँ संबंधित किछु मुख्य साइटः- आन लिंकक विषयमे सूचना ggajendra@videha. co. in किंवा ggajendra@yahoo. co. in केँ ई मेलसँ पठाबी।
 http://www. videha. co. in/ ("विदेह" प्रथम मैथिली पाक्षिक ई पत्रिका)
http://www. biharlokmanch. org/ (मिथिला-मैथिली पोथी ऑनलाइन कीनू)
http://www. biharlokmanch. org/mithila_products_online. php (Buy Mithila-Maithili books online)
http://www. antika-prakashan. com/ (अंतिका प्रकाशनक साइट- मैथिली प्रकाशक)
http://www. shruti-publication. com (श्रुति प्रकाशनक साइट- मैथिली प्रकाशक)
http://www. jyoticonsultant. com/ (मैथिलक नौकरी डॉट कॉम)
http://www. jumptv. com/en/channel/nepal1/ (नेपाल1 टी. वी. -जम्प टी. वी. मैथिली कार्यक्रम सूचना)
http://janakifm. org. np/ (जानकी एफ. एम. , मैथिली समाचार रेडियो)
http://www. radiomithila. org/ (मैथिली रेडियो)
http://www. madheshuk. org/ (एसोशिएशन ऑफ नेपाली मधेसीज इन यू. के. )
http://www. mithilaart. com/ (श्रीमति प्रभा झाक साइट)
http://chitthajagat. in/ (देवनागरी लिपिक ब्लॉगक एग्रीगेटर)
http://www. tirhutalipi. 4t. com/ (देवनागरी-तिरहुता फॉन्ट कन्वर्टर)
http://gajendrathakur. blogspot. com/2004/07/bhalsarik-gachh. html (इंटरनेटपर मैथिली भाषाक प्रथम उपस्थिति/ मैथिलीक पहिल ब्लॉग- मैथिली भाषा ब्लॉगक एग्रीगेटर)
http://hellomithilaa. blogspot. com/ (मैथिलीक सभसँ लोकप्रिय ब्लॉग)
http://maithilaurmithila. blogspot. com/ (मैथिलक आऽ मिथिलाक लोकप्रिय ब्लॉग)
http://anchinharakharkolkata. blogspot. com/ (मैथिलीक लोकप्रिय गजलक ब्लॉग)
http://vaachik. wordpress. com/ (मैथिलीक लोकप्रिय ब्लॉग)
http://mithilainfo. blogspot. com (मैथिलीक लोकप्रिय ब्लॉग)
http://mithlasamachaar. blogspot. com (मैथिलीक लोकप्रिय ब्लॉग)
http://www. maithilinews. blogspot. com/ (मिथिला आऽ मैथिलीक समाचारक साइट)
http://pilakhwar. blogspot. com/ (मैथिलीक लोकप्रिय ब्लॉग)
http://desilbayna. blogspot. com/ (देसिल बयना मैथिलीक लोकप्रिय ब्लॉग)
http://maithilynjha. blogspot. com/ (मैथिलीक लोकप्रिय ब्लॉग)
http://maithili-darpan. blogspot. com/ (मैथिलीक लोकप्रिय ब्लॉग)
http://gaam-ghar. blogspot. com/ (मैथिलीक लोकप्रिय ब्लॉग)
http://mithila-mihir. blogspot. com/ (मैथिलीक लोकप्रिय ब्लॉग)
http://www. videha. com/ (इंटरनेटपर मैथिली भाषाक प्रथम उपस्थिति/ लोकप्रिय ब्लॉग- मैथिली भाषा ब्लॉगक एग्रीगेटर)
http://hellomithila. blogspot. com/ (हेलो मिथिला- मैथिलीक लोकप्रिय ब्लॉग)
http://prakarantar. blogspot. com/ (प्रकारांतर मैथिलीक लोकप्रिय ब्लॉग)
http://mailorang. blogspot. com/ (मैलोरंग नाट्य संस्थाक ब्लॉग)
http://mithilatol. blogspot. com (मिथिलाटोल मैथिलीक लोकप्रिय ब्लॉग)
http://maithilisong. blogspot. com/ (मिथिला आऽ मैथिलीक समाचारक ब्लॉग)
http://mithila_samachar. tripod. com/mithilasamachar/ (मिथिला आऽ मैथिलीक समाचारक साइट)
http://shampadak. wordpress. com/ (मैथिलीक पहिल ई-पेपर ई-समाद)
http://www. maithili. net/ (मिथिला-मैथिल-मैथिलीक लोकप्रिय साइट)
http://www. mithilaonline. com/ (मिथिला-मैथिल-मैथिलीक लोकप्रिय साइट)
http://www. onlinemithila. in/ (मिथिला-मैथिल-मैथिलीक लोकप्रिय साइट)
http://music. cooltoad. com/music (मैथिली गीत/ लोकगीत/ विद्यापति गीतक डाउनलोड साइट)
http://www. esnips. com/web/tirhut (मैथिली पोथीक डाउनलोड साइट)
http://www. swastifoundation. com/ (स्वस्ति फाउन्डेशनक साइट)
http://www. moe. gov. np/ (नेपाल सरकारक साइट)
http://gov. bih. nic. in/ (बिहार सरकारक साइट)
http://www. esabha. net/ (मैथिल विवाहक साइट)
http://www. maithilvivah. com/ (मैथिल विवाहक साइट)
http://www. kanyadan. net/ (मैथिल विवाहक साइट)
http://www. sahitya-akademi. gov. in/(साहित्य अकादमीक साइट)
http://www. nbtindia. org. in/ (नेशनल बुक ट्रस्टक साइट)
http://www. ciil. org/ (केन्द्रीय भारतीय भाषा संस्थानक साइट)
http://jnanpith. net/ (भारतीय ज्ञानपीठक साइट)
अंतिम चारू साइट विकी मैथिली प्रोजेक्टक अछि। एहि लिंक सभ पर जा कय प्रोजेक्टकेँ आगाँ बढ़ाऊ।
 मैथिली देवनागरी वा मिथिलाक्षरमे नहि देखि/ लिखि पाबि रहल छी, (cannot see/write Maithili in Devanagari/ Mithilakshara follow links below or contact at ggajendra@videha. com . ) तँ एहि हेतु नीचाँक लिंक सभ पर जाऊ। संगहि विदेहक स्तंभ मैथिली भाषापाक/ रचना लेखनक नव-पुरान अंक पढ़ू। (Use Internet Explorer/ Opera/ Safari/ Firefox 3. 0/ Flock 2. 0/ Google Chrome for best view of 'Videha' Maithili e-journal at http://www. videha. co. in/ . )
http://kaulonline. com/uninagari/ (एतए बॉक्समे ऑनलाइन देवनागरी टाइप करू, बॉक्ससँ कॉपी करू आऽ वर्ड डॉक्युमेन्टमे पेस्ट कए वर्ड फाइलकेँ सेव करू। विशेष जानकारीक लेल ggajendra@videha. com पर सम्पर्क करू। )
विदेहक पुरान अंक . pdf फॉर्मेटमे नीचाँक लिंक पर उपलब्ध अछि।
 नव अंक देखबाक लेल पृष्ठ सभकेँ रिफ्रेश कए देखू। Always refresh the pages for viewing new issue of VIDEHA.
 १. इन्टरनेट एक्सप्लोररमे :- नीचाँक लिंक पर 'सिंगल लेफ्ट क्लिक" करू आऽ कनेक काल पी. डी. एफ. फाइल खुजबाक बाट ताकू। पी. डी. एफ. फाइल खुजलाक अनन्तर "फाइल, सेव ए कॉपी" कए पुरान अंक डाउनलोड करू। वा नीचाँक लिंक पर "राइट क्लिक" आऽ "सेव टारगेट एज" क्लिक करू।
 २. मोजिला इंजन जेना, फायरफॉक्स ३. ० आऽ फ्लॉक २. ० मे :- नीचाँक लिंक पर "राइट क्लिक" आऽ "सेव लिंक एज" क्लिक करू।
 ३. ओपेरा हेतु :- नीचाँक लिंक पर "राइट क्लिक" आऽ "सेव लिंक्ड कन्टेन्ट एज" क्लिक करू।
 ४. सफारी हेतु :- नीचाँक लिंक पर "राइट क्लिक" आऽ "डाउनलोड लिंक्ड फाइल एज" क्लिक करू।
 ५. गूगल क्रोम हेतुः- नीचाँक लिंक पर "राइट क्लिक" आऽ "सेव लिंक एज" क्लिक करू।
 FOR Download of old issues of VIDEHA go to the respective links below.
 विदेहक आठम अंक (१५. ०४. २००८)मे मिथिलाक खोज (स्थान विवरण सहित), मिथिला रत्न, संपर्क-सूचना-खोजक मिथिला-मैथिलीसँ संबंधी साइटक संग्रह, मानक मैथिली, दूर्वाक्षत मंत्र (अर्थ सहित) आऽ बाल लोकनि द्वारा स्मरणीय श्लोक, ई सभ देल गेल अछि। किएक तँ ई-सभ सभ अंकमे समान अछि, ताहि द्वारे आठम अंकक अतिरिक्त्त विदेहक दोसर आर्काइव अंकमे ई नहि देल गेल अछि। आठम अंककेँ समय-समय पर साइटक चित्र-सूचना-श्लोक-साइट-संग्रहमे परिवर्त्तनक स्थितिमे अपडेट सेहो कएल जाइत अछि।
 अहाँक बच्चा ऋ केँ री आ' ज्ञ केँ ग्य उच्चारित करैत छथि? तखन शुद्ध उच्चारणक हेतु नीचाँ लिखल फाइल डाउनलोड करू। (नीचाँक लिंक पर राइट क्लिक आ' सेव टारगेट एज किंवा सेव लिंक एज क्लिक करू। )
विद्यापतिक बड़ सुखसार डाउनलोड करू। (नीचाँक लिंक पर राइट क्लिक आ' सेव टारगेट एज किंवा सेव लिंक एज क्लिक करू। )
दूर्वाक्षत मंत्र (शुक्ल यजुर्वेद अध्याय 22, मंत्र 22) डाउनलोड करू। (नीचाँक लिंक पर राइट क्लिक आ' सेव टारगेट एज किंवा सेव लिंक एज क्लिक करू। )
(शुक्ल यजुर्वेद अध्याय २२, मंत्र २२)
मन्त्रार्थाः सिद्धयः सन्तु पूर्णाः सन्तु मनोरथाः। शत्रूणां बुद्धिनाशोऽस्तु मित्राणामुदयस्तव।
 ॐ दीर्घायुर्भव। ॐ सौभाग्यवती भव।
 मनुष्यकें कोन वस्तुक इच्छा करबाक चाही तकर वर्णन एहि मंत्रमे कएल गेल अछि।
 एहिमे वाचकलुप्तोपमालड़्कार अछि।
 दोग्ध्रीं-कामना(दूध पूर्ण करए बाली)
ग्रिफिथक अनुवाद- हे ब्रह्मण, हमर राज्यमे ब्राह्मण नीक धार्मिक विद्या बला, राजन्य-वीर,तीरंदाज, दूध दए बाली गाय, दौगय बला जन्तु, उद्यमी नारी होथि। पार्जन्य आवश्यकता पड़ला पर वर्षा देथि, फल देय बला गाछ पाकए, हम सभ संपत्ति अर्जित/संरक्षित करी।
 19.
 प्रस्तुत अछि विदेह, मिथिला, तीरभुक्ति आ तिरहुतक नामसँ विख्यात वर्त्तमान भारत आऽ नेपालमे पसरल माटिक प्राचीन आ नव स्थापत्य, चित्रांकित अभिलेख आ मूर्त्तिकलाक एकटा छोट संग्रह। एहि संग्रहकेँ पूर्ण करबाक हेतु अपन बहुमूल्य संग्रह ggajendra@videha. com केँ पठाऊ।
 १. गौरी-शंकर स्थान- मधुबनी जिलाक जमथरि गाम आऽ हैंठी बाली गामक बीच ई स्थान गौरी आऽ शङ्करक सम्मिलित मूर्त्ति आऽ एहि पर मिथिलाक्षरमे लिखल पालवंशीय अभिलेखक कारणसँ विशेष रूपसँ उल्लेखनीय अछि। ई स्थल एकमात्र पुरातन स्थल अछि जे पूर्ण रूपसँ गामक उत्साही कार्यकर्त्ता लोकनिक सहयोगसँ पूर्ण रूपसँ विकसित अछि। शिवरात्रिमे एहि स्थलक चुहचुही देखबा योग्य रहैत अछि। बिदेश्वरस्थानसँ २-३ किलोमीटर उत्तर दिशामे ई स्थान अछि।
 २. भीठ-भगवानपुर अभिलेख- राजा नान्यदेवक पुत्र मल्लदेवसँ संबंधित अभिलेख एतए अछि। मधुबनी जिलाक मधेपुर थानामे ई स्थल अछि।
 ३. हुलासपट्टी- मधुबनी जिलाक फुलपरास थानाक जागेश्वर स्थान लग हुलासपट्टी गाम अछि। कारी पाथरक विष्णु भगवानक मूर्त्ति एतए अछि।
 ४. पिपराही-लौकहा थानाक पिपराही गाममे विष्णुक मूर्त्तिक चारू हाथ भग्न भए गेल अछि।
 ५. मधुबन- पिपराहीसँ १० किलोमीटर उत्तर नेपालक मधुबन गाममे चतुर्भुज विष्णुक मूर्त्ति अछि।
 ६. अंधरा-ठाढ़ीक स्थानीय वाचस्पति संग्रहालय- गौड़ गामक यक्षिणीक भव्य मूर्त्ति एतए राखल अछि।
 ७. कमलादित्य स्थान- अंधरा ठाढ़ी गामक लगमे कमलादित्य स्थनक विष्णु मंदिर कर्णाट राजा नान्यदेवक मंत्री श्रीधर दास द्वारा स्थापित भेल।
 ८. झंझारपुर अनुमण्डलक रखबारी गाममे वृक्ष नीचाँ राखल विष्णु मूर्त्ति, गांधारशैली मे बनाओल गेल अछि।
 ९. पजेबागढ़ वनही टोल- एतए एकटा बुद्ध मूर्त्ति भेटल छल, मुदा ओकर आब कोनो पता नहि अछि। ई स्थल सेहो रखबारी गाम लग अछि।
 १०. मुसहरनियां डीह- अंधरा ठाढ़ीसँ ३ किलोमीटर पश्चिम पस्टन गाम लग एकटा ऊंच डीह अछि। बुद्धकालीन एकजनियाँ कोठली, बौद्धकालीन मूर्त्ति, पाइ, बर्त्तनक टुकड़ी आऽ पजेबाक अवशेष एतए अछि।
 ११. भगीरथपुर- पण्डौल लग भगीरथपुर गाममे अभिलेख अछि जाहिसँ ओइनवार वंशक अंतिम दुनू शासक रामभद्रदेव आऽ लक्ष्मीनाथक प्रशासनक विषयमे सूचना भेटैत अछि।
 १२. अकौर- मधुबनीसँ २० किलोमीटर पश्चिम आऽ उत्तरमे अकौर गाममे एकटा ऊँच डीह अछि, जतए बौद्धकालक मूर्त्ति अछि।
 १३. बलिराजपुर किला- मधुबनी जिलाक बाबूबरही प्रखण्डसँ ३ किलोमीटर पूब बलिराजपुर गाम अछि। एकर दक्षिण दिशामे एकटा पुरान किलाक अवशेष अछि। किला पौन किलोमीटर नमगर आऽ आध किलोमीटर चाकर अछि। दस फीटक मोट देबालसँ ई घेरल अछि।
 १४. असुरगढ़ किला- मिथिलाक दोसर किला मधुबनी जिलाक पूब आऽ उत्तर सीमा पर तिलयुगा धारक कातमे महादेव मठ लग ५० एकड़मे पसरल अछि।
 १५. जयनगर किला- मिथिलाक तेसर किला अछि भारत नेपाल सीमा पर प्राचीन जयपुर आऽ वर्त्तमान जयनगर नगर लग। दरभंगा लग पंचोभ गामसँ प्राप्त ताम्र अभिलेख पर जयपुर केर वर्णन अछि।
 १६. नन्दनगढ़- बेतियासँ १२ मील पश्चिम-उत्तरमे ई किला अछि। तीन पंक्त्तिमे १५ टा ऊँच डीह अछि।
 १७. लौरिया-नन्दनगढ़- नन्दनगढ़सँ उत्तर स्थित अछि, एतए अशोक स्तंभ आऽ बौद्ध स्तूप अछि।
 १८. देकुलीगढ़- शिवहर जिलासँ तीन किलोमीटर पूब हाइवे केर कातमे दू टा किलाक अवशेष अछि। चारू दिशि खाइ अछि।
 १९. कटरागढ़- मुजफ्फरपुरमे कटरा गाममे विशाल गढ़ अछि, देकुली गढ़ जेकाँ चारू कात खधाइ खुनल अछि।
 २०. नौलागढ़-बेगुसरायसँ २५ किलोमीटर उत्तर ३५० एकड़मे पसरल ई गढ़ अछि।
 २१. मंगलगढ़-बेगूसरायमे बरियारपुर थानामे काबर झीलक मध्य एकटा ऊँच डीह अछि। एतए ई गढ़ अछि।
 २२. अलौलीगढ़-खगड़ियासँ १५ किलोमीटर उत्तर अलौली गाम लग १०० एकड़मे पसरल ई गढ़ अछि।
 २३. कीचकगढ़-पूर्णिया जिलामे डेंगरघाटसँ १० किलोमीटर उत्तर महानन्दा नदीक पूबमे ई गढ़ अछि।
 २४. बेनूगढ़-टेढ़गछ थानामे कवल धारक कातमे ई गढ़ अछि।
 २५. वरिजनगढ़-बहादुरगंजसँ छह किलोमीटर दक्षिणमे लोनसवरी धारक कातमे ई गढ़ अछि।
 २६. गौतम तीर्थ- कमतौल स्टेशनसँ ६ किलोमीटर पश्चिम ब्रह्मपुर गाम लग एकटा गौतम कुण्ड पुष्करिणी अछि।
 २७. हलावर्त्त- जनकपुरसँ ३५ किलोमीटर दक्षिण पश्चिममे सीतामढ़ी नगरमे हलवेश्वर शिव मन्दिर आऽ जानकी मन्दिर अछि। एतएसँ देढ़ किलोमीटर पर पुण्डरीक क्षेत्रमे सीताकुण्ड अछि। हलावर्त्तमे जनक द्वार हर चलएबा काल सीता भेटलि छलीह। राम नवमी (चैत्र शुक्ल नवमी) आऽ जानकी नवमी (वैशाख शुक्ल नवमी) पर एतए मेला लगैत अछि।
 २८. फुलहर-मधुबनी जिलाक हरलाखी थानामे फुलहर गाममे जनकक पुष्पवाटिका छल जतए सीता फूल लोढ़ैत छलीह।
 २९. जनकपुर-बृहद् विष्णुपुराणमे मिथिलामाहात्म्यमे जनकपुर क्षेत्रक वर्णन अछि। सत्रहम शताब्दीमे संत सूर किशोरकेँ अयोध्यामे सरयू धारमे राम आऽ जानकीक दू टा भव्य मूर्त्ति भेटलन्हि, जकरा ओऽ जानकी मन्दिर, जनकपुरमे स्थापित कए देलन्हि। वर्त्तमान मन्दिरक स्थापना टीकमगढ़क महारानी द्वारा १९११ ई. मे भेल। नगरक चारूकात यमुनी, गेरुखा आऽ दुग्धवती धार अछि। राम नवमी (चैत्र शुक्ल नवमी),जानकी नवमी (वैशाख शुक्ल नवमी) आऽ विवाह पंचमी (अगहन शुक्ल पंचमी) पर एतए मेला लगैत अछि।
 ३०. धनुषा- जनकपुरसँ १५ किलोमीटर उत्तर धनुषा स्थानमे पीपरक गाछक नीचाँ एकटा धनुषाकार खण्ड पड़ल अछि। रामक तोड़ल ई धनुष अछि। एहिसँ पूब वाणगंगा धार बहैत अछि जे लक्ष्मण द्वारा वाणसँ उद्घाटित भेल छल।
 ३१. सुग्गा-जनकपुर लग जलेश्वर शिवधामक समीप सुग्गा ग्राममे शुकदेवजीक आश्रम अछि। शुकदेवजी जनकसँ शिक्षा लेबाक हेतु मिथिला आयल छ्लाह- एहि ठाम हुनकर ठहरेबाक व्यवस्था भेल छल।
 ३२. सिंहेश्वर- मधेपुरासँ ५ किलोमीटर गौरीपुर गाम लग सिंहेश्वर शिवधाम अछि।
 ३३. कपिलेश्वर-कपिल मुनि द्वार स्थापित महादेव मधुबनीसँ ६ किलोमीटर पश्चिमममे अछि।
 ३४. कुशेश्वर- समस्तीपुरसँ उत्तर-पूब, लहेरियासरायसँ 60 किलोमीटर दक्षिण-पूब आऽ सहरसासँ २५ किलोमीटर पश्चिम ई एकटा प्रसिद्ध शिवस्थान अछि।
 ३५. सिमरदह-थलवारा स्टेशन लग शिवसिंह द्वारा बसाओल शिवसिंहपुर गाम लग ई शिवमन्दिर अछि।
 ३६. सोमनाथ- मधुबनी जिलाक सौराठ गाममे सभागाछी लग सोमदेव महादेव छथि।
 ३७. मदनेश्वर- मधुबनी जिलाक अंधरा ठाढ़ीसँ ४ किलोमीटर पूब मदनेश्वर शिव स्थान अछि।
 ३८. बसैटी अभिलेख- पूणियाँमे श्रीनगर लग मिथिलाक्षर ई अभिलेख मिथिलाक पहिल महिला शासक रानी इद्रावतीक राज्यकालक वर्णन करैत अछि। एकर आधार पर मदनेश्वर मिश्र 'एक छलीह महारानी' उपन्यास सेहो लिखने छथि।
 ३९. चण्डेश्वर- झंझारपुरमे हररी गाम लग चण्डेश्वर ठाकुर द्वारा स्थापितचण्डेश्वर शिवस्थान अछि।
 ४०. बिदेश्वर-मधुबनी जिलामे लोहनारोड स्टेशन लग स्थित शिवधाम स्थापना महाराज माधवसिंह कएलन्हि। ताहि युगक मिथिलाक्षरमे अभिलेख सेहो एतए अछि।
 ४१. शिलानाथ- जयनगर लग कमला धारक कातमे शिलानाथ महादेव छथि।
 ४२. उग्रनाथ-मधुबनीसँ दक्षिण पण्डौल स्टेशन लग भवानीपुर गाममे उगना महादेवक शिवलिंग अछि। विद्यापतिकेँ प्यास लगलन्हि तँ उगनारूपी महादेव जटासँ गंगाजल निकालि जल पिएलखिन्ह। विद्यापतिक हठ कएला पर एहि स्थान पर गना हुनका अपन असल शिवरूपक दर्शन देलखिन्ह।
 ४३. उच्चैठ छिन्नमस्तिका भगवती- कमतौल स्टेशनसँ १६ किलोमीटर पूर्वोत्तर उच्चैठमे कालिदास भगवतीक पूजा करैत छलाह। भगवतीक मौलिक मूर्त्ति मस्तक विहीन अछि।
 ४४. उग्रतारा-मण्डन मिश्रक जन्मभूमि महिषीमे मण्डनक गोसाउनि उग्रतारा छथि।
 ४५. भद्रकालिका- मधुबनी जिलाक कोइलख गाममे भद्रकालिका मंदिर अछि।
 ४६. चामुण्डा-मुजफ्फर्पुर जिलामे कटरगढ़ लग लक्ष्मणा वा लखनदेइ धार लग दुर्गा द्वारा चण्ड-मुण्डक वध कएल गेल। ओहि स्थान पर ई मन्दिर अछि।
 ४७. परसा सूर्य मन्दिर- झंझारपुरमे सग्रामसँ पाँच किलोमीटर पूर्व परसा गाममे सढ़े चारि फीटक भव्य सूर्य मूर्त्ति भेटल अछि।
 ४८. बिसफी- मधुबनी जिलाक बेनीपट्टी थानामे कमतौल रेलवे स्टेशनसँ ६ किलोमीटर पूब आऽ कपिलेश्वर स्थानसँ ४ किलोमीटर पश्चिम बिसफी गाम अछि। विद्यापतिक जन्म-स्थान ई गाम अछि। एतए विद्यापतिक स्मारक सेहो अछि।
 ४९. मंदार पर्वत-बांका स्थित स्थलमे मिथिलाक्षरक गुप्तवंशीय ७म् शताब्दीक अभिलेख अछि। समुद्र मंथनक हेतु मंदारक प्रयोग भेल छल।
 ५०. विक्रमशिला-भागलपुरमे स्थित ई विश्वविद्यालय बौद्ध नालन्दा विश्वविद्यालयक विपरीत सनातन धर्मक शिक्षाक केन्द्र रहल।
 ५१. मिथिलाक बीस टा सिद्ध पीठ- १. गिरिजास्थान(फुलहर,मधुबनी),२. दुर्गास्थान(उचैठ, मधुबनी),३. रहेश्वरी(दोखर,मधुबनी),४. भुवनेश्वरीस्थान(भगवतीपुर,मधुबनी),५. भद्रकालिका(कोइलख, मधुबनी),६. चमुण्डा स्थान(पचाही, मधुबनी),७. सोनामाइ(जनकपुर, नेपाल),८. योगनिद्रा(जनकपुर, नेपाल)९. कालिका स्थान(जनकपुर स्थान),१०. राजेश्वरी देवी(जनकपुर, नेपाल),११. छिनमस्ता देवी(उजान, मधुबनी),१२. बन दुर्गा(खररख, मधुबनी),१३. सिधेश्वरी देवी(सरिसव, मधुबनी),१४. देवी-स्थान(अंधरा ठाढ़ी,मधुबनी),१५. कंकाली देवी(भारत नेपाल सीमा आऽ रामबाग प्लेस, दरभंगा)१६. उग्रतारा(महिषी, सहरसा), १७. कात्यानी देवी(बदलाघाट, सहरसा),१८. पुरन देवी(पूर्णियाँ),१९. काली स्थान(दरभंगा),२०. जैमंगलास्थान(मुंगेर)।
 ५३. चैनपुर सहरसा- मिथिलाक पहिल नीलकठ मन्दिर सगमे आदिकालीन भव्य काली मन्दिर सेहो एहि गाममे अछि। माहाशिवरात्रि आऽ कालीपूजा बड़ धूमधामसं चैनपुरमे होइत अछि।
 भारत आऽ नेपालक माटिमे पसरल मिथिलाक धरती प्राचीन कालहिसँ महान पुरुष ओऽ महिला लोकनिक कर्मभूमि रहल अछि। प्रस्तुत अछि मिथिला रत्नक एकटा छोट संग्रह। एहि संग्रहकेँ पूर्ण करबाक हेतु अपन बहुमूल्य संग्रहकेँ ggajendra@videha. com केँ पठाऊ।
 भारत आ नेपालक माटिमे पसरल मिथिलाक धरती प्राचीन कालहिसँ महान पुरुष ओ महिला लोकनिक कर्मभूमि रहल अछि। प्रस्तुत अछि मिथिला रत्नक एकटा छोट संग्रह। एहि संग्रहकेँ पूर्ण करबाक हेतु अपन बहुमूल्य संग्रहकेँ ggajendra@videha. com केँ पठाऊ।
 'वैदेह राजा' ऋगवेदिककालक नमी सप्याकनामसँ छलाह, यज्ञ करैतसदेह स्वर्ग गेलाह। ऋगवेदमे वर्णन अछि। ओऽ इन्द्रक संग देलन्हिअसुर नमुचीक विरुद्ध आऽताहिमे इन्द्र हुनकाबचओलन्हि। शतपथब्राह्म्णक माथव विदेहआऽ पुराणक निमि दुनूगोटेक पुरोहित गौतमछथि से दुनू एके छाथिआऽ एतएसँ विदेह राज्यकप्रारम्भ देखल जाऽ सकैतअछि। माथवक पुरहितगौतम मित्रविन्दयज्ञक/बलिक प्रारम्भकएलन्हि आऽ पुनः एकरपुनःस्थापना भेलमहाजनक २ केर समयमेयाज्ञवल्क्य द्वारा। निमिगौतमक आश्रमक लगजयन्त आऽ मिथि जिनकामिथिला नामसँ सेहो सोरकएल जाइत छन्हि,मिथिला नगरक निर्माणकएलन्हि।
 'सीरध्वज जनक' सीताकपिता छथि आऽ एतयसँमिथिलाक राजाक सुदृढ़परम्परा देखबामे अबैतअछि। 'कृति जनक'सीरध्वजक बादक 18मपुस्तमे भेल छलाह।
 कृति हिरण्यनाभक पुत्रछलाह, आऽ जनकबहुलाश्वक पुत्र छलाह। याज्ञवलक्य हिरण्याभकशिष्य छलाह, हुनकासँयोगक शिक्षा लेने छलाह। कराल जनक द्वारा एकटाब्राह्मण युवतीकशील-अपहरणक प्रयासभेल आऽ जनक राजवंशसमाप्त भए गेल(अश्वघोष-बुद्धचरित आऽकौटिल्य-अर्थशास्त्र)
याज्ञवल्क्य मिथिलाकदार्शनिक राजा कृतिजनकक दरबारमे छलाह। हुनकर माताक वा पिताकनाम सम्भवतः वाजसनीछलन्हि। ओना हुनकरपिता देवरातकेँ मानलजाइत छन्हि। याज्ञवल्क्य१. शुक्ल यजुरवेद, २. शतपथ ब्राह्मण,बृहदारण्यक उपनिषद आऽयाज्ञवल्क्य स्मृतिकदृष्टा/लेखक छथि।
 याज्ञवल्क्यक दू टा पत्नीछलथिन्ह, १. कात्यायनीआऽ दोसर मैत्रेयी। मत्रेयीब्रह्मवादिनी छलीह। कात्यायनीसँ हुनकातीनटा पुत्र छलन्हि-चन्द्रकान्ता, महामेघ आऽविजय।
 धर्म आऽ विधिक क्षेत्रमे कौटिल्यकअर्थशास्त्र आऽ याज्ञवल्क्य स्मृतिमेबड्ड समानत अछि जे चाणक्यकमिथिलावासी होयबाक प्रमाण अछि।
 अर्थशास्त्रमे(१. ६ विनयाधिकारिकेप्रथमाधिकरणे षडोऽध्यायःइन्द्रियजये अरिषड्वर्गत्यागः) करालजनक केर पतनक सेहो चर्चा अछि।
 दाण्डक्यो नाम भोजः कामाद् ब्राह्मणकन्यायमभिमन्यमानः सबन्धराष्ट्रोविननाश करालश्च वैदेहः,...।
 मैथिली भाषाक आदि कवि। अनेक गद्यग्रन्थहुक प्रणेता । कालजयी पद रचनाक अमर कवि । कीर्तिलता, कीर्तिपताका, पुरुष परीक्षा, गोरक्षविजय, लिखनावली आदि ग्रंथ समेत विपुल संख्यामे कालजयी मैथिली पदक रचयिता ।
 मूलनाम चन्द्रनाथ झा,ग्राम- पिण्डारुछ, दरभंगा। कवीश्वर, कविचन्द्र नामसँविभूषित। ग्रिएर्सनकेँमैथिलीक प्रसंगमे मुख्यसहायता केनिहार।
 कृति- मिथिला भाषारामायण, गीति-सुधा,महेशवाणी संग्रह, चन्द्रपदावली, लक्ष्मीश्वरविलास, अहिल्याचरितआऽ विद्यापति रचितसंस्कृत पुरुष-परीक्षाकगद्य-पद्यमय अनुवाद।
 हिनक जन्म खड़ौआ ग्राममे १८५६ ई. मे तथा मृत्यु १९२१ ई. मे भेलन्हि । हिनक अनेक रचना उपलब्ध होइत अछि, यथा - रमेश्वर चरित रामायाण,' स्त्री शिक्षा,' 'सावित्री-सत्यवान,' 'चण्डी चरित,' 'विरुदावली,' 'दुर्गा सप्तशती,' तन्त्रोक्त मिथिला माहात्म्य' आदि । मैथिलीक अतिरिक्त ई संस्कृत, हिन्दी तथा फारसीक ज्ञाता छलाह । कविताक अतिरिक्त गद्यमे सेहो ई रचना कएल । रमेश्वर चरित रामायण हिनक सभसँ विशिष्ट ग्रन्थ अछि । राम-कथाक उल्लेखमे सीताक महिमाक महत्त्व दए मिथिला तथा मैथिलीक प्रति ई अपन श्रद्धा तथा भक्तिकेँ व्यक्त कएल अछि ।
 जन्म 1856 ई. मे तरौनी ग्राम (दरभंगा) जिलामे भेल छलन्हि तथा निधन 1924 ई. मे । संस्कृत व्याकरणक ई दिग्गज विद्वान् छलाह तथा 'वैयाकरण केशरी'क उपाधिसँ विभूषित छलाह । मैथिली साहित्यमे अपन कृति'मिथिलातत्त्व विमर्श'तथा 'सीमंतिनी आख्यायिका'क कारणे महत्त्वपूर्ण स्थान रखैत छथि । ई महाराज रमेश्वर सिंहक दरवारमे राज-पंडितक पदपर अनेको वर्ष धरि सुप्रतिष्ठित छलाह ।
 मधुबनी जिलांतर्गतलवाणी(नवानी) गाममेहिनकर जन्म भेलन्हि। हिनक कृति सभ अछि। 1. सुलोचन-माधव चम्पूकाव्य, 2. न्यायवार्त्तिकतात्पर्य व्याख्यान, 3. गूढ़ार्थ तत्त्वलोक(श्रीमदभागवतगीताव्याख्याभूत मधुसूदनीटीका पर) 4. व्याप्तिपंचकटीका 5. अवच्छदकत्वनिरुक्त्ति विवेचन6. सव्यभिचार टिप्पण7. सतप्रतिपक्ष टिप्पण8. व्याप्तनुगन विवेचन9. सिद्धांत लक्षण विवेक10. व्युत्पत्तिवाद गूढार्थतत्वालोक 11. शक्त्तिवादटिप्पण 12. खण्डन-ख़ण्डखाद्य टिप्पण 13. अद्वैतसिद्धि चन्द्रिका टिप्पण14. कुकुकाञ्जलि प्रकाशटिप्पण।
 जन्म हरिपुर बख्शी टोल ग्राम (मधुबनी जिला) मे 1869 ई. मे भेल तथा हिनक निधन काशीमे 1937 ई. मे भेलन्हि । हिनक लिखल संस्कृत मे अनेक ग्रंथ अछि । मैथिलीमे हिनक महत्त्वपूर्ण कृति अछि'मिथिला भाषामय इतिहास' । एकर अतिरिक्त मैथिलीमे हिनक स्फुट निबन्ध सभ सेहो प्रकाशित भेल । मिथिलाक ऐतिहासिक वर्णन सभसँ पहिने हिनके प्रकाशित भेल । एहि इतिहासमे मिथिलाक सर्वतोमुखी परिचय प्रस्तुत कएल गेल अछि ।
 जन्म मधुबनी जिलाक सरिसब-पाही ग्राममे 1871 ई. मे भेल तथा निधन प्रयागमे 1941 ई. मे । ई अपना समयक संस्कृतक प्रकाण्ड विद्वान म. म. चित्रधर मिश्र, म. म. जयदेव मिश्र तथा म. म. शिवकुमार शास्त्नीसँ मीमांसा एवं दर्शनक अध्ययन कएलन्हि तथा दर्शनक विभित्र दुरूह ग्रंथक अङरेजीमे अनुवाद कए पाश्चात्य संसारक ध्यान आकृष्ट कएलन्हि । ई गवर्नमेन्ट संस्कृत कॉलेज बनारसमे 1917 सँ 1923 धरि प्रिसिपल छलाह तथा एलाहाबाद विश्वविद्यालयक 1923 सँ 1932 पर्यन्त कुलपति रहलाह । मैथिलीमे हिनक सम्पादित चन्दा झाक 'महेशवाणी संग्रह'तथा 'गणनाथ-विन्ध्यनाथ पदावली'प्रकाशित अछि । मैथिली साहित्य परिषद् द्वारा प्रकाशित हिनक'वेदान्त दीपक' (दर्शन) विषयक अपूर्व ग्रंथ अछि । एहिसँ भिन्न हिनक निबंध सभ सामयिक मैथिली पत्न-पत्निकामे प्रकाशित अछि ।
 हिनक जन्म सहरसा जिलाक वनगाँव ग्राममे 1890 ई. मे एवं निधन फरवरी, 1975मे भेलन्हि । प्रारम्भमे पं. गेनालाल चौधरीसँ ज्यौतिष पढ़ि ई काशीमे पं. सुधाकर द्विवेदीजीक शिष्य भेलाह । बहुत वर्ष धरि सरस्वती भवन (वाराणसी) मे हस्तलिखित विभागमे कार्य कएल । पश्चात् पटनाक काशीप्रसाद जयसवाल रिसर्च संस्थानमे अनेक प्राचीन तिब्बती हस्तलिपिकेँ देवनारीमे लिप्यन्तरित कएल। 'मिथिलामोद' प्रकाशन एवं म. म. मुरलीधर झाक प्रोत्साहनसँ ज्यौतिषीजी १९१० ई. सँ 'मोद'मे लिखए लगलाह। हिनक प्रकाशित रचना अछि - 'रामायण शिक्षा', 'चन्दा झा', 'संस्कृति', 'भारत शिक्षा', 'गप्प-सप्प विवेक', 'समाज' आदि । पण्डितजी यावत् धरि पटना रहलाह बराबरि 'मिहिर'मे लिखैत रहलाह ।
 जन्म चौगामा ग्राममे १८९१ ई. मे तथा निधन १९७५ ई. मे भेलन्हि । संस्कृतमे ज्योतिष शास्त्रक अनेक रचनाक . अतिरिक्त मैथिलीमे हिनक 'अम्ब चरित' (महाकाव्य), 'सूक्ति सुधा,' लोक लक्षण,' 'पढ़ुआचरित,' 'पूर्वापर व्यवहार,' उनटा बसात,' 'अलंकार दर्पण', 'भूकम्प वर्णन', 'काव्य षट-रस', 'मैथिली काव्योपवन', आदि ग्रन्थ उपलब्ध अछि । हिनक गीताक मैथिली अनुवाद सेहो उपलब्ध अछि । मिथिला मोदक सम्पादन १९२० ई. सँ १९२७ ई. धरि ई कएल ।
 जन्म मधुबनी जिलाक सरिसव ग्राममे १८९३ ई. मे भेलन्हि तथा १९१४ ई. मे ई काशी लाभ कएलिन्ह । बहुत दिन धरि ई मुजफ्फरपुरक धर्म्म समाज संस्कृत कॉलेजमे साहित्यक अध्यापक छलाह । मैथिलीक विख्यात कवि लोकनि यथा सुमनजी, मधुपजी, मोहनजी आदि हिनक शिष्य छथिन्ह । संस्कृत साहित्यमे हिनक अनेक रचना अछि । जाहिमे राधा परिणय' (महाकाव्य) क स्थान विशिष्ट अछि । मैथिलीमे हिनक 'एकावली परिणय' (महाकाव्य) एक नवीन कीर्तिमान स्थापित कएलक। कोनो अलंकारक दृष्टान्त तकबाक हेतु 'एकावली परिणय' पर्याप्त अछि ।
 जन्म मधुबनी जिलाक गजहरा ग्राममे 1895ई. मे भेल छलन्हि । ई एकहतरि वर्षक आयुमे १९६७ ई. मे प्रयागमे स्वर्गवासी भेलाह । ई अपन स्वनाम-धन्य पिता म. म. जयदेव मिश्र तथा म. म. डा. गंगानाथ झाक सान्निध्यमे विद्यार्जन कएल। १९२३ सँ १९५९ धरि मिश्रजी एलाहाबाद विश्वविद्यालयमे संस्कृतक प्राध्यापक छलाह । दरभंगा 'मिथिला शोध संस्थान'क निदेशक पदपर किछु समय कार्य कए १९६२ सँ ६५ धरि कामेश्वर सिंह संस्कृत विश्वविद्यालयक कुलपति रहलाह । म. म. मुरलीधर झासँ प्रभावित भए 'मिथिलामोद'मे ई लिखब प्रारम्भ कएलन्हि तथा अपन विविध प्रकारक रचनासँ मैथिलीक गद्यकेँ समृद्ध् कएलन्हि । मैथिलीमे हिनक प्रसिद्ध ग्रन्थ अछि - 'कमला' (शेक्सपीयरक 'टेम्पेस्ट'क भावानुवाद), 'नलोपाख्यान','मैथिली-संस्कृति' तथा अनेक वर्णनात्मक एवं आलोचनात्मक निबन्ध; मनबोधक कृष्णजन्मक सम्पादन, विद्यापतिक कीर्तिलता, कीर्तिपताका, गोरक्ष विजय आदिक अनुवाद-सम्पादन सेहो कएल।
 सरिसब पाहीटोल ग्राममे १८९७ ई. मे भेल । हिनक निधन पटनामे जखन ई बिहार लोक सेवा आयोगक अध्यक्ष छलाह, १९५५ मे भेलन्हि । ई एलाहाबाद विश्वविद्यालयक नओ वर्ष धरि कुलपति रहि पश्चात् हिन्दू विश्वविद्यालयक सेहो कुलपतिक पदकेँ सुशोभित कएलन्हि । ई अंगरेजीक प्रकाण्ड विद्वान् छलाह, ताहि संग हिन्दी, उर्दू, फारसी, संस्कृत, बङला एवं मैथिलीक सेहो अद्भुत विद्वान् छलाह । मैथिलीमे हिनका द्वारा सम्पादित'हर्षनाथ काव्य ग्रन्थावली' तथा'गोविन्ददासक श्रृग्ङारभजन' महत्त्वपूर्ण अछि । एहिसँ भिन्न हिनक मैथिली साहित्य परिषदक अध्यक्षीय भाषण तथा अन्य लेख प्रकाशित अछि ।
 हिनक जन्म दरभंगा जिलाक कसरौर मे भेलन्हि । साहित्य सर्जनाक अतिरिक्त अपन संगठन क्षमता तथा मैथिली साहित्यक सर्वतोमुखी विकासक हेतु सतत तत्पर रहबाक कारणेँ भोला बाबू मैथिली संसारक एक स्तम्भक रूपमे रहलाह । हिनक निधन 1977 ई. मे भेल ।
 मैथिलीक प्रचार-प्रसारमे ई अपन जीवन समपित कएने छलाह। पाठ्यक्रममे मैथिलीकेँ स्थान हो ताहि हेतु ई बीड़ा उठओलन्हि । विद्यालय स्तरक अनेक पोथीक निर्माण कएल । मैथिली साहित्य परिषदक ई संस्थापक मण्डलक सदस्य छलाह । 1931 सँ 1940 ई. पर्यन्त ओकर प्रधान मन्त्नी रहलाह । हिनक मन्त्नित्वकालमे 'भारती' नामक मासिक पत्नक प्रकाशन भेल । एहिसँ पूर्व (१९२९-३१) कुशेश्वर कुमरजीक संग संयुक्त सम्पादनमे 'मिथिला' नामक पत्न चलाओल ।
 ई नवीन एवं प्रगतिशील विचारक लोक छलाह । ननव लेखककेँ प्रोत्साहित करब, शैलीमे एकरूपता आनब, नव प्रकाशनसँ मैथिलीक साहित्य भंडारक पूर्त्ति करब हिनक कर्त्तव्य बनि गेल छल ।
 हिनक लिखल 'मैथिली व्याकरण' तथा हिनकहि द्वारा सम्पादित'गद्यकुसुमांजलि बहुत दिन धरि विद्यालयमे पढ़ाओल जाइत रहल । हिनक लिखल अनेक निबन्ध समालोचना, कविता, संस्मरण, जीवनी-साहित्य मैथिलीक पत्र-पत्निकामे छिड़िआएल अछि ।
 जन्म - बनैली राजपरिवारमे 24-9-1898, मृत्युः-श्रीनगर पूर्णिञा 17-1-1970 । भूतपूर्व शिक्षामंत्नी, बिहार एबं कुलपति, कामेश्वर सिंह दरभंगा संस्कृत विश्वविद्यालय । रचना - अगिलही (उपन्यास) तथा अनेक कथा एवं एकांकी । साहित्यकारक रूपमे अगिलही लएकेँ विशेष रव्याति । युगक अनुरूप सामाजिक कुरीति आदिकेँ आधार बनाए सुधारवादी दृष्टिएँ कथा सभहिक रचना ।
 जन्म दरभंगा जिलाक उजान (धर्मपुर) ग्राममे 1906 ई. मे एवं हिनक निधन दरभंगामे १९७१ ई. मे भेलन्हि । 1930 ई. मे अङरेजीमे एम. ए. कएलाक बाद ई कतोक वर्ष धरि मधेपुर उच्च विद्यालयक प्रधानाध्यापक छलाह, तकरा बाद दरभग्ङा-राज-लाइब्रेरीक पुस्तकालयाध्यक्षक रूपमे 1936 सँ अन्तिम समय धरि रहलाह । 1952 सँ 62 चन्द्रधारी मिथिला कॉलेजमे प्रो. झा अङरेजीक प्राध्यापक रूपेँ काजka पश्चात् ओही कॉलेजमे मैथिली विभागाध्यक्ष बनाओल गेलाह । 1965 मे रमानाथ बाबू साहित्य अकादमीक मैथिलीक प्रतिनिधि निर्वाचित भेलाह जाहि पद पर ओ जीवनक अन्त समय तक रहलाह ।
 हिनक रचनाक क्षेत्न बहुत व्यापक छल । हिनक अनुसंधानात्मक निबंक दू गोट संग्रह'निबन्धमाला' तथा'प्रबंध संग्रह' प्रकाशित अछि । संकलित सम्पादित पुस्तक सभमे'मैथिली पद्य-संग्रह','मैथिली गद्य-संग्रह','प्राचीन गीत', 'कथा काव्य', 'नवीन गीत','कविता कुसुम', 'कथा संग्रह' आदि अछि । 'कथासरित्सागर'क आधार पर प्राञ्जल गद्य शैलीमे हिनक 'उदयन-कथा' तथा 'बररुचि-कथा' बेश ख्याति पओलक । व्याकरणक'मिथिला भाषा प्रकाश','अलक्ङारप्रवेश' आदि अनेक ग्रन्थ प्रकाशित अछि । 'मैथिली साहित्य पत्र' त्नैमासिक पत्रिकाक संपादक।
 'राधाविरह' (महाकाव्य) पर साहित्य अकादेमी पुरस्कार प्राप्त मैथिलीक प्रशस्त कवि आ मैथिलीक प्रचार-प्रसारक समर्पित कार्यकर्ता 'झंकार' कवितासँ क्रान्ति गीतक आह्वान कएलनि । प्रकृति प्रेमक विलक्षण कवि । 'घसल अठन्नी कविताक लेल कथ्य आ शिल्प-संवेदना - दुहू स्तर पर चरम लोकप्रियता भेटलनि।
 जन्म स्थान-धर्मपुर,लोहना रोड, दरभंगा बिहार । मैथिली भाषा आंदोलनमे महत्वपूर्ण भूमिका। 'पराशर' महाकाव्य लेल साहित्य अकादमी ओ 'कथा किरण' लेल वैदेही पुरस्कारसँ सम्मानित । प्रकाशित कृतिः चंद्रग्रहण (उपन्यास), वीर-प्रसून (बालकथा), जय जन्मभूमि (एकांकी), विजेता विद्यापति (नाटक), कथा-किरण (कथा-संग्रह), किरण-कवितावली, कतेक दिनक बाद (कविता-संग्रह), पराशर (महाकाव्य) ओ किरण-निबंधावली (निबंध-संग्रह) आदि।
 बहुमुखी प्रतिभाक कवि । प्राचीन आ नवीन पद्धतिक काव्य-रचनाक विलक्षण संयोग हिनकर कवितामे भेटैत अछि । दलित वर्ग, शोषणक समस्या, स्वदेश प्रेमक यथार्थवादी रचनाक संग संग व्यक्तिनिष्ठ कल्पनाक अनेक विशिष्टकविता मैथिलीमे लिखलनि ।
 अपन खाढ़ीक बहुमुखी प्रतिभाक कवि । प्राचीन आ नवीन रीतिक कविताक रचना विपुल संख्यामे कएलनि । 'भुवन भारती' कविता संकलन प्रकाशनसँ मैथिली ओज आ नव चेतनाक शंख फुकलनि।
 हिनकर मैथिली कृति१९३३ मे "कन्यादान"(उपन्यास), १९४३ मे"द्विरागमन"(उपन्यास),१९४५ मे "प्रणम्य देवता"(कथा-संग्रह), १९४९ मे"रंगशाला"(कथा-संग्रह),१९६० मे"चर्चरी"(कथा-संग्रह) आऽ१९४८ ई. मे "खट्टरककाक तरंग" (व्यंग्य)अछि।
 जन्म १९०९ ई मे दरभंगा जिलाक धर्मपुर ग्राममे भेलन्हि मुत्यु ४-५-'८४,चन्द्रधारी मिथिला कॉलेजमे अर्थशास्त्नक प्राध्यापक छलाह । अवकाश ग्रहण क काव्य साधनामे लागल रहलाह । महाकाव्य, मुक्तक, एकांकी सभ विधामे ई सिद्ध हस्त छलाह । हिनक 'कीचक वंध' महाकाव्य अङरेजीक'ब्लैक्ङ भर्स' (अमित्नाक्षर छन्द) म लिखल अछि । मैथिलीमे 'सौनेट' एवं ब्लैक्ङ भर्स'क ई प्रथम प्रयोक्ता थिकाह । संस्कृत परम्परामे काव्य रचना करितहुँ पाश्चात्य शैलीक नवीनता हिनका रचनामे भेल । हिनक 'कीचक वध' ओ 'कृष्ण चरित'महाकाव्य - 'मङ्गल-पञ्चाशिका' एवं'नमस्या' मैथिली साहित्यमे अपन विशिष्ट स्थान रखैछ । तकर अतिरिक्त मुक्तक काव्यमे विषय वस्तुक व्यापकता एवं शिल्प शैलिक प्रचुरता अबैत अछि । एक दिश यदि प्राचीन ढंगक ईश्बर वन्दनाक रचना कएलन्हि तँ दोसर दिस 'सौनेट'(चतुर्दशपदी) 'बैलेड'आदि लिखबामे पूर्ण सफलता प्राप्त कएलन्हि । 'कृष्ण चरित'महाकाव्य पर हिनका 1979 ई क साहित्यक अकादमी पुरस्कार भेटलन्हि । 1980 ई. मे हिनका अभिनन्दन ग्रन्थसमर्पित कएल गेलन्हि ।
 जन्मः ग्राम : बल्लीपुर, जिला-समस्तीपुर । प्रकाशित कृतिः प्रतिपदा, अर्चना,साओन-भादव,अंकावली, अन्तर्नाद, पयस्विनी, उत्तरा आदि तीससँ अधिक मौलिक कविता-पुस्तक;पुरुष-परीक्षा, अनुगीतांजलि, ऋतु श्रृंगार तथा वर्णरत्नाकर, पारिजात-हरण, कृष्णजन्म, आनन्द-विजय आदि कतिपय ग्रन्थक अनुवाद-संपादन; 'मैथिली काव्य पर संस्कृतक प्रभाव' नामक समीक्षा-ग्रंथ। 'पयस्विनी' लेल १९७१ मे साहित्य अकादेमी पुरस्कार तथा 'उत्तरा' पर १९१८ मे मैथिली अकादेमीक विद्यापति पुरस्कार प्राप्त । मैथिलीक प्रथम दैनिक पत्र 'स्वदेश'क लब्धप्रतिष्ठ सम्पादक।
 जन्म अपन मामागामसतलखामे भेलन्हि, जेहुनकर गाम तरौनीकसमीपहिमे अछि, जिला-दरभ्गा । मूल नामः वैद्यनाथ मिश्र । हिन्दीमे नागार्जुन नामे प्रख्यात । प्रकाशित कृतिः चित्रा, पत्रहीन नग्न गाछ (मैथिली कविता-संग्रह); पारो, बलचनमा, नवतुरिया (मैथिली उपन्यास); युगधारा, सतरंगे पंखोंवाली, प्यासी पथराई आंखें, खिचड़ी विप्लव देखा हमने, तुमने कहा था, हजार हजार बाहो वाली, पुरानी जूतियो का कोरस, रत्नगर्भा, ऐसे भी हम क्या ! ऐसे भी तुम क्या ! (हिन्दी कविता-संग्रह); रतिनाथ की चाची, बलचनमा, नई पौध, बाबा बटेसरनाथ, वरुण के बेटे, दुखमोचन, कुम्भीपाक, अभिनन्दन, उग्रतारा, इमरतिया (हिन्दी उपन्यास); आसमान में चन्दा तैरे (कहानी संग्रह); भस्मांकुर (हिन्दी खण्ड काव्य); अन्नहीनम् क्रियाहीनम् (निबन्ध-संग्रह); गीत गोविन्द; मेघदूत; विद्यापति के गीत, विद्यापति की कहानियां (अनुवाद) । 'पत्रहीन नग्न गाछ' लेल १९६८ मे साहित्य अकादेमी पुरस्कार प्राप्त । यायावरी जीवन । मैथिली प्रतिनिधिक रूपमे रूस भ्रमण ।
 जन्मः ग्राम-एरौत, जिला-समस्तीपुर । प्रकाशित कृतिः माटिक दीप, पूजाक फूल, सूर्यमुखी (कविता-संग्रह), मेघदूत (अनुवाद), आरसी, नन्ददास, संजीवनी (हिन्दी काव्य संग्रह)। 'सूर्यमुखी' लेल १९८४ मे साहित्य अकादेमी पुरस्कार प्राप्त ।
 मिथिला वैभव, दर्शनपरमैथिली पोथीपर 1966 मेपहिल साहित्य अकादमीपुरस्कार मैथिली लेलप्राप्त।
 जन्म १९१३ ई. मे दरभंगा जिलाक चतरिया ग्राममे भेलन्हि । मृत्यु २४-५-१९८० । संस्कृत शिक्षामे साहित्याचार्य ओ बड़ौदा राजक विद्वत्-परीक्षासँ'साहित्य-रत्न'क उपाधिसँ विभूषित भेलाह । दैनिक आर्यावर्तमे आदिअहिसँ, पश्चात् १९६० सँ मिथिला मिहिरक उप-सम्पादक एवं सह-सम्पादक रूपेँ कार्य करैत १९७७ मे सेवा निवृत भेलाह । मोहनजी करीब पचास वर्ष साहित्य साधनामे लागल रहलाह । विजयानन्द, कुंजरंजन, सुदर्शन, पुण्डरीक, शास्त्नी, बामन आदि छद्म नामसँ पत्न-पत्निकामे विविध विषयपर हिनक लेख सभ प्रकाशित भेल अछि । मोहन जीक 'बाजि उठल मुरली'मे १०१ गोट कविताक संकलन अछि जाहिमे हिनक सुदीर्घ काव्य-आराधनाक विभित्र विचारधाराक ओ विभित्र अनुभूतिक सामग्री उपलब्ध अछि । एहि पुस्तकपर मोहन'जीकेँ १९७८ मे साहित्य अकादम् पुरस्कार भेटलन्हि। एहिसँ बहुत पूर्व हिनक 'फुलडाली' नामक कविता संग्रह सेहो प्रकाशित भेल छल ।
 जयनाथ मिश्र (1913-1985)
लब्ध धौत पञ्जीशास्त्रमार्त्तण्ड पञ्जीकारमोदानन्द झा, शिवनगर,अररिया, पूर्णिया। पिता-स्व. श्री भिखियाझा। गुरु- पञ्जीकारभिखिया झा। शास्त्रार्थपरीक्षा- दरभंगा महाराजकुमार जीवेश्वर सिंहकयज्ञोपवीत संस्कारकअवसर परमहाराजाधिराज(दरभंगा)कामेश्वर सिंह द्वाराआयोजित परीक्षा-1937 ई. जाहिमे मौखिक परीक्षाकमुख्य परीक्षक म. म. डॉ. सर गंगानाथ झा छलाह।
 जन्म स्थान-हरिपुर वकशीटोल, मधुबनी, बिहार । 'दू-पत्र' लेल साहित्य अकादेमी पुरस्कारसँ सम्मानित । साहित्य अकादेमीक अनुवाद पुरस्कार प्राप्त । प्रकाशित कृतिः कुमार, दू पत्र (उपन्यास), विडंबना, भजना भजले (कथा-संग्रह), पतन संन्यासी, प्रतीक (काव्य), महाभारत (पहिल दू पर्व) आदि।
 जन्म सरिसबमे,अश्रुकण, वीरभोग्या,मिथिलाक निशापुरमे।
 जन्म स्थान-बहेड़ा, दरभंगा बिहार । नैका बनिजार (उपन्यास) लेल साहित्य अकादेमी पुरस्कारसँ सम्मानित । उपन्यासकार, कथाकार ओ कवि । प्रकाशित कृतिः कोब्रागर्ल, कनकी, अर्द्धनारीश्वर, लोरिक विजय, नैका-बनिजारा, लवहरि-कुशहरि, राय रणपाल, आदिम गुलाम आदि उपन्यास ओ कंठहार (नाटक) आदि।
 जन्म मधुबनीमे 1919 ई. मे भेल । अपन पिता स्व. क्षेमधारी सिंहसँ विभित्र विषयक शिक्षा ग्रहण कएलन्हि । ई रामकृष्ण कॉलेज, मधुबनीक मैथिली विभागाध्यक्ष छलाह । जतएसँ अवकाश प्राप्त कएलन्हि । बाल्या-वस्थहिसँ ई कविकार्यमे लागल रहलाह अछि । संस्कृत तथा मैथिली दुनू भाषामे हिनक रचना प्रकाशित अछि । यथा - मैथिलीमे 'प्रयास'(कथा-संग्रह), 'मधुमती','अमरबापू' (कविता-संग्रह), 'शरशय्या' (खंड-काव्य) 'स्मृति साहस्री'(महाकाव्य) आदि ।
 जन्मस्थान-इसहपुर, सनकोर्थु सरिसब पाही, मधुबनी, बिहार । प्रसिद्धकथाहार,उपन्यासकार, नाटककार, भाषा वैज्ञानिक ओ अनुवादक। साहित्य अकादेमी पुरस्कार, साहित्य अकादेमी अनुवाद पुरस्कारसँ सम्मानित। बिहार सरकारसँ कामिल बुल्के पुरस्कार, ग्रियर्सन पुरस्कार आदिसँ सम्मानित । प्रकाशित कृतिः उपन्यास, नाटक, कथा, कविता, भाषा विज्ञान आदि विभिन्न विधामे अड़तीस टा पोथी प्रकाशित । प्रकाशनः सामाक पौती,नेपाली साहित्यक इतिहास (अनु) आदि । प्रबोध सम्मान 2006 सँसम्मानित।
 जन्म दरभंगाक मिश्रटोलामे 1922 ई. मे भेलन्हि तथा मृत्यु 1990 ई. मे भेलन्हि । किछु दिन विभिन्न जीविकामे रहि पश्चात् साहित्यकारक जीवन प्रारम्भ कएल । किछु दिन 'बैदेही'क सम्पादन श्री सुमनजी एवं श्री कृष्णकान्त मिश्रजीक संग कएल तत्पश्चात् 1060 ई. सँ 1982 ई. धरि पटनामे 'मिथिला मिहिर"क सफल सम्पादन कएल । हिनक दू गोट नाट्यकृति-'भफाइत चाहक जिनगी', लेटाइत आँचर', तथा 'पहिल साँझ' हिनक नाटकक नीक व्यावहारिक अनुभवक परिचायक अछि । छद्मनामसँ हिनक दू गोट उपन्यास मिहिर'मे प्रकाशित भेल अछि । हिनक उपन्यास ई वतहा संसार' जे मैथिली अकादमी द्वारा प्रकाशित भेल आ जाहि पर 1980 क साहित्य अकादमीक पुरस्कार देल गेल ।
 हिनक जन्म मधुबनी जिलाक कोइलख ग्राममे 1923 ई. मे भेलन्हि । मृत्यु 1986 मे भेलनि । अग्रेजीमे एम. ए. कएलाक पश्चात् ई किछु दिन चन्द्रधरी मिथिला कॉलेजमे प्राध्यापक रहलाह । बिहार प्रशासनिक सेवामे 1981 धरि विभिन्न पदपर कार्य कएल । तत्पश्चात्मैथिली अकादमीक निदेशक '84धरि । योगानन्द झाजी मैथिली साहित्यमे अपन उपन्यास 'भलमानुस'एवं 'पवित्ना'क हेतु ख्यात छथि । हिनक नाटक 'मुनिक मतिभ्रम'एवं कथा संग्रह 'उड़ैत वंशी' यथेष्ट प्रतिष्ठा प्राप्त कएने अछि । एकर अतिरिक्त ई महात्मा गान्धीक आत्मकथाक अनुवाद एवं 'आमक जलखरी' नामक एक कथा संग्रहक सम्पादन सेहो कएने छथि ।
 आधुनिक धाराक विशिष्ट कवि, कथाकार, चिन्तक । प्रकाशित कृतिः आत्मनेपद (कविता संग्रह), मैथिली नवकविता (सम्पादन)। मृतयुपरान्त 'किसुन रचनावली' तीन खण्डमे प्रकाशित ।
 जन्मः-1-1-1923: महरैल, भधुबनी । भूतपूर्व अङरेजी विभागाध्यक्ष एवं प्रति-कुलपति मिथिला विश्वविद्यालय, दरभंगा । रचनाः-रेखाचित्न, अतीत (कथा संग्रह); मैथिली नवीन साहित्य, इन्द्र धनुष, विद्यापति गीतशती (सम्पादन)।
 हिन्दी, संस्कृत, मैथिली, पाली एवं फारसीक विद्वान्। मिथिला, मैथिल एवं मैथिलीक ई अनन्य भक्त छथि । कलकत्ता रहि मिथिला दर्शन',मैथिली कविता', मैथिली रंगमंच' आदि पत्निकाक प्रकाशनक माध्यमसँ श्री प्रबोधजी मैथिलीक जे सेवा कएल अछि तकर वर्णन थोड़मे सम्भव नहि । अनेक बङला कृतिक ई अनुवाद सेहो कएल अछि । हिन्दीमे सेहो हिनक 'कविता संग्रह'प्रकाशित अछि । कलकत्ता विश्वविद्यालयमे हिन्दीक पूर्व अध्यक्ष।
 जन्मः खोजपुर, मधुबनी । वरिष्ठ कवि, कथाकार-उपन्यासकार । हास्य-व्यंग्यक कवितामे बेजोड़। मैथिलीक लेल समर्पित व्यक्तित्व । पांच दर्जनसं बेसी कथा आ विदागरी, वीरकन्या (उपन्यास) जल समाधि (कथा संग्रह) प्रकाशित । 'पत्रकारिताक इतिहास' लेल साहित्य अकादमीसं सम्मानित। एम. एल. एकेडमी, लहेरिरियासरायसं शिक्षकक रूपमे अवकाश प्राप्त। आशा दिशा, गुदगुदी, युगचक्र, उनटा पाल आदि कविता संग्रह प्रकाशित।
 महिषी, सहरसा। रचनाः-आदि कथा, आन्दोलन,पाथर फूल (उपन्यास),स्वरगंधा (कविता संग्रह),ललका पाग (कथा संग्रह),कथा पराग (कथा संग्रहसम्पादन)। हिन्दीमे अनेकउपन्यास, कविताकरचना, चौरङ्गी (बङलाउपन्यासक हिन्दीरूपान्तर) अत्यन्तप्रसिद्ध।
 समीक्षक, कवि । प्रकाशनः बौद्धगानमे तांत्रिक सिद्धांत, समीक्षा शास्त्रा अदि । रामकृष्ण कॉलेज, मधुबनीमै मैथिली विभागक पूर्व अध्यक्ष ।
 जन्म मधुबनी जिलाकमेहथ गाममे १९३१ ई. मेभेलन्हि। हिनकर रचित"सोन दाइक चिट्ठी", "गुम भेल ठाढ़ छी", "एलबम" "आब कहू मनकेहन लगैए", "मखानकपात" प्रकाशित भेलजाहिमे सोनदाइक चिट्ठीबेश लोकप्रिय भेल।
 जन्म स्थान बसैठ चानपुरा मधुबनी, बिहार । प्रसिद्ध कथाकार ओ उपन्यासकार । प्रकाशित कृतिः प्रतिनिधि, (कथा संग्रह), पृथ्वी-पुत्र (उपन्यास) आदि।
 मुरारि मधुसूदनठाकुर (1932- )
ताराशंकर बंदोपाध्यायकबंगला उपन्यास "आरोग्य निकेतन"क मैथिली अनुवाद लेल साहित्यअकादमीक अनुवादपुरस्कार 1999 भेटल छन्हि।
 जन्म स्थान कोइलख,मधुबनी, बिहार । प्रसिद्ध कथाकार, उपन्यासकार ओ कवि । प्रकाशित कृति : दू टा कथा संग्रह ओ एक टा उपन्यास ।
 जन्म स्थानकुमरबाजितपुर, वैशाली,बिहार । प्रख्यात कथाकारओ संपादक । आइ काल्हिपरसू (कथा-संग्रह) लेलसाहित्य अकादेमीसँसम्मानित । प्रकाशितकृति : एक आदि एकांत,झूठ साँच, एकटा तेसर,अनुलग्नक, आइ काल्हिपरसू (कथा संग्रह),गलतीनामा, भनहिविद्यापति, टीप्पणीत्यादि(आलोचना)। 'आरम्भ'पत्रिकाक संपादन। प्रबोधसम्मान 2009 सँसम्मानित।
 जन्म स्थान लोहन, सरिसब पाही, मधुबनी, बिहार । प्रसिद्ध कथाकार,उपन्यासकार ओ कवि । प्रकाशित कृतिः कुहेस आ किरण, पझाइत घूरक आगि, शतरूपा ओ मनु अपन मन्दिर (कथासंग्रह) हैंगरमे टाँगल कोट, काल्हि ओ आइ (कविता संग्रह) सहित कैक विधामे विभिन्न पोथी।
 हिनक जन्म १७ अगस्त१९३४ ई. केँ सुपौल जिलाकबनैनियाँ गाममे भेलनि। भाङ्क लोटा, आगि मोमआ' पाथर आओरचन्द्र-बिन्दु- हिनकर कथासंग्रह सभ छन्हि। बिहाड़िपात पाथर , मंत्र-पुत्र,खोता आ' चिडै आ'सूर्यास्त हिनकर उपन्याससभ अछि॥ दिशांतरहिनकर कविता संग्रहअछि। एकर अतिरिक्तसोने की नैय्या माटी केलोग, प्रथमं शैल पुत्रीच,मंत्रपुत्र, पुरोहित आ'स्त्री-धन हिनकर हिन्दीककृति अछि। प्रबोध सम्मान2007सँ सम्मानित।
 उपन्यासकार ओ कवि । साहित्य अकादेमी पुरस्कारसँ सम्मानित । प्रकाशित कृतिः चानोदाइ, होटल अनारकली (उपन्यास), काल ध्वनि (कविता संग्रह), चरैवेति (गीति नाट्य) सोम सतसइ (दोहा)।
 जन्म स्थान उसमामठ, दरभंगा, बिहार । वरिष्ठ कवि, कथाकार ओ उपन्यासकार। साहित्य अकादेमी पुरस्कारसँ सम्मानित। प्रकाशित कृतिः कचोट, त्रिकोण, अंतहीन आकाश (कथा-संग्रह), दूधफूल (उपन्यास), अंततः, ओकरे नाम (कविता-संग्रह)।
 साहित्य तथा अन्यान्य क्षेत्रक कतोक सफल व्यक्तिसभ अपन प्रेरणास्रोत आ पथ-प्रदर्शक मानैत छथि । मैथिली साहित्य-क्षेत्रमे हिनक परिचयक मादे एतबाए कहब पर्याप्त होएत जे मैथिलीक मूर्द्धन्य साहित्यकार डा. धीरेन्द्र हिनका मैथिली साहित्यक सर्वश्रेष्ठ कथाकार मानैत छथि । हिनक कथामे प्रतीकात्मकताक अदभुत प्रयोगहिटा नहि, अपितु एकटा आदर्श कथाक समस्त वैशिष्टसभविद्यमान रहैत अछि । कथाकारक अतिरिक्त ई उत्कृष्ट समालोचक, नाटककार आ कवि सेहो छथि । नेपालमे मैथिलीक पहिल मोनोड्रामा लिखबाक श्रेय सेहो हिनका जाइत छनि । सामाजिक कुरीतिसभकँ कुशलतासँ चित्रण करबामे, चिन्तनीय बनएबामे आ मन-मस्तिष्कपर अमिट छाप छोड़बामे रामभद्र सिद्धहस्त छथि । धनुषा जिलाक कुर्था गाममे जनमल रामभद्रक पूर्ण नाम रामभद्र कर्ण छनि । अग्ङरेजी विषयक अवकाशप्राप्त शिक्षक रामभद्र व्याकरण, पाठयपुस्तक आ सहायक पुस्तकसभ लिखबाक काजमे निरन्तर सक्रिय छथि।
 जन्म 3 जनवरी 1936 ईनेहरा, जिला दरभंगामे। 1958 ई. मे अर्थशास्त्रमेस्नातकोत्तर, 1959 ई. मेलॉ। 1969 ई. मेकैलिफोर्निया वि. वि. सँअर्थस्थास्त्र मे स्नातकोत्तर, 1971 ई. मे सानफ्रांसिस्कोवि. वि. सँ एम. बी. ए. , 1978मे भारत आगमन। 1981-86क बीच तेहरानआ प्रैंकफुर्तमे। फेर बम्बई,पुणे होइत 2000 सँलहेरियासरायमे निवास। मैथिली फिल्म 'ममतागाबय गीत'क मदनमोहनदास आ उदयभानु सिंहकसंग सह निर्माता। तीनटा उपन्यास 2004 मेचमेली रानी, 2006 मेकरार, 2008 मे माहुर।
 हिनक जन्म सीतामढ़ी जिलाक अन्तर्गत सामारि ग्राममे १९३६ मे भेलन्हि । १९५७ मे पटना विश्वविद्यालयसँ मैथिलीक एम. ए. परीक्षामे प्रथम श्रेणीमे प्रथमस्थान पाओल । १९५७ सँ १९६० धरि रामकृष्ण महाविद्यालय, मधुबनीमे व्याख्याता रूपेँ तकरा बाद पटना विश्वविद्यालयमे व्याख्याता रूपमे कार्य करए लगलाह । पटना विश्वविद्यालयमे मैथिली विभागाध्यक्ष रूपेँ । मैथिली उपन्यासक आलोचनात्मक अध्ययन' शोध प्रबन्धपर हिनका बिहार विश्व-विद्यालय द्वारा डि. लिट्क उपाधि भेटलन्हि । ई शोध प्रबन्ध पुस्तकाकार रूपेँ सेहो प्रकाशित भेल अछि बिहार राष्ट्रभाषा परिषदक विद्यापति ग्रन्थावलीक सम्पादक मण्डलक सदस्य । हिनक अन्य प्रकाशित रचना अछि 'निबन्ध संकलन' । एकरा छोड़ि विभित्र पत्न-पत्निकामे हिनक कतेको निबन्ध प्रकाशित छन्हि । मैथिली अकादमी द्वारा प्रकाशित कथा-संग्रहक इहो एक सम्पादक छथि । ई अधिकतर उच्च स्तरीय आलोचनात्मक निबन्ध लिखैत छथि ।
 जन्म स्थान पचही, मधुबनी, बिहार । विशिष्ट कथाकार । प्रकाशित कृति : दकचल देबाल (कथा-संग्रह)।
 कथाकर, समीक्षक, अनुवादक, ग्रंथ सम्पादक । साहित्य अकादेमीक मूल एवं अनुवाद पुरस्कार प्राप्त कर्त्ता ल. ना. मिथिला विश्वविद्यालय दरभंगाक मैथिली विभागक पूर्व प्राचार्य । प्रकाशनः पसिझैत पाथर, (अनु. ) आदि ।
 जन्म पूर्णिञा जिलाक धमदाहा ग्राममे 1936 ई. मे भेलन्हि । नेने अवस्थासँ गीत गएबामे एवं कविता लिखबामे विशेष रुचि । कोनो मंच पर ठाढ़ भेला पर ई सहजहि श्रीताकेँ आह्लादित करैत छथि । हिनक सात गोट मैथिलीक गीत संग्रह, एक मिनी महाकाव्य, एक प्रयोगधर्मी काव्य, एक उपन्यास, एक नाटक 'एक राति' एवं एक हिन्दी नाटक, प्रकाशित भेल छन्हि ।
 जन्म स्थान ड्योढ़, घोघरडीहा, मधुबनी, बिहार । विशिष्ट कथाकार, कवि, उपन्यासकार । 'तकैत अछि चिड़ै' (कविता) हेतु साहित्य अकादेमी पुरस्कारसँ सम्मानित । प्रकाशित कृतिः एकसरि ठाढ़ि कदम तर रे, सूर्य गलि रहल आछि, वस्तु, करमी झील (कथा संग्रह), दू कुहेसक बाट, पीयर गुलाब छल, नहि कतहु नहि पनिपत, अगिनबान (उपन्यास), नाचू हे पृथ्वी, तकैत अछि चिड़ै, खाँड़ो (कवितासंग्रह)।
 जन्म १७ जुलाई १९३७ ई. केँ ग्राम शोकहारा(बरौनी), जिलाबेगूसरायमे भेलन्हि। हुनकर प्रकाशित कृतिअछि सीमान्त, हम स्तवननहि लिखब (कवितासंग्रह)। आखर पत्रिकाकलब्धप्रतिष्ठ सम्पादक।
 ग्राम+पोस्ट- हसनपुर,जिला-समस्तीपुर। मैथिलीमे१. नेपालक मैथिली साहित्यकइतिहास(विराटनगर,१९७२ई. ),२. ब्रह्मग्राम(रिपोर्ताज दरभंगा१९७२ ई. ), ३. 'मैथिली'त्रैमासिकक सम्पादन(विराटनगर,नेपाल१९७०-७३ई. ), ४. मैथिलीकनेनागीत (पटना, १९८८ ई. ),५. नेपालक आधुनिक मैथिलीसाहित्य (पटना, १९९८ ई. ), ६. प्रेमचन्द चयनित कथा, भाग-१ आऽ २ (अनुवाद), ७. वाल्मीकिक देशमे (महनार,२००५ ई. )।
 कुलानन्द मिश्र(१९४०-२०००), जन्म पकड़ी कोठी, सीतामढ़ी,बिहार। सुविख्यात कवि,, संपादक,समालोचक। प्रकाशित कृति- तावत एतबे,भोरक प्रतीक्षामे (कविता संग्रह), भारतक भाषा सर्वेक्षण, पारो,राजकमल चौधरी की ग्यारह कहानियाँ(अनुवाद)। साहित्य अकादेमीसँ पुरस्कृत।
 जन्म मधुबनी जिलाकएकहत्था ग्राममे १९४० ई. मे भेलन्हि।
 गाम- पिंडारुछ, जिला-दरभंगा । प्रख्यात कथाकार ओ उपन्यासकार । प्रभासक कथा (कथा-संग्रह) लेल साहित्य अकादमी पुरस्कारसँ सम्मानित । प्रकाशित कृति : कथा-प्रभास, प्रभासक कथा, नव घर उठय पुरान घर खसय, दिदवल (कथासंग्रह), अभिशप्त, युगपुरुष, हमरा लग रहब, नवारम्भ, राजा पोखरिमे कतेक मछरी (उपन्यास) । विभिन्न महत्वपूर्ण पत्रिकाक सम्पादन । त्रैमासिककथा गोष्ठी 'सगर रातिदीप जरय' केर प्रारम्भ।
 वरिष्ठ कथाकार, गणनायक (कथा-संग्रह) लेल साहित्य अकादेमी पुरस्कारसँ सम्मानित। प्रकाशित कृतिः गणनायक (कथासंग्रह), सर्वस्वांत (उपन्यास)।
 जन्म स्थान- पिलखबाड़,मधुबनी। श्री गंगेश गुंजनमैथिलीक प्रथम चौबटियानाटक बुधिबधियाकलेखक छथि आऽ हिनकाउचितवक्ता (कथा संग्रह) कलेल साहित्य अकादमीपुरस्कार भेटल छन्हि। एकर अतिरिक्त्त मैथिलीमेहम एकटा मिथ्या परिचय,लोक सुनू (कविता संग्रह),अन्हार- इजोत (कथासंग्रह), पहिल लोक(उपन्यास), आइ भोर(नाटक)प्रकाशित। हिन्दीमे मिथिलांचल कीलोक कथाएँ, मणिपद्मकनैका- बनिजाराकमैथिलीसँ हिन्दी अनुवादआऽ शब्द तैयार है (कवितासंग्रह)।
 जन्म ग्रामः गरुआर, जिलाः समस्तीपुर । प्रकाशित कृतिः अगस्त्यायिनी (महाकाव्य); एतदर्थ (कविता संग्रह), अक्षर चेतना (काव्य संग्रह)। अभियान, हम कालिदास (उपन्यास)। 'अगस्त्यायिनी' लेल । १९८१मे साहित्य अकादेमी पुरस्कार प्राप्त।
 जन्मःकोइलख, मधुबनी, बिहार । प्रखर कवि, समालोचक, प्राध्यापक । 'विविधा'पुस्तक लेल सन् १९९२मे सहित्य अकादेमी पुरस्कारसँ सम्मानित । प्रकाशित कृतिः त्रिधारा, वीणा, की फुरैए की नहि, नाम तँ थिक ओएह (कविता संकलन), परिचायिका, सीताराम झा, कवि चूड़ामणिक काव्य साधना, विविधा (निबंध, आलोचना) आदि ।
 गाम- मलंगिया, जिला-मधुबनी । मैथिलीकसुपरिचित नाटककार, रंगनिर्देशक एवं मैलोरंगकसंस्थापक अध्यक्ष । लोकसाहित्य पर गंभीर शोधआलेख । मैथिलीमे 13टानाटक, 19टा एकांकी, 14टा नुक्कड़ आ 10टारेडियो नाटक प्रकाशित आआकाशवाणी सँ प्रसारित । सीनियर फेलोशिप (भारतसरकार), इंटरनेशनलथिएटर इंस्टिच्यूट(नेपाल), प्रबोध साहित्यसम्मान आदि सँसम्मानित । संप्रतिज्योतिरीश्वर लिखितमैथिलीक प्रथम पुस्तकवर्णरत्नाकर पर शोध कार्य। श्री महेन्द्र मलगियाकजन्म २० जनबरी १९४६ मेमधुबनी जिलाक मलंगियागाममे भेलन्हि। मलंगियाजी मैथिलीहिन्दी, अंग्रेजी आ नेपालीभाषाक जानकार आथियेटर शिक्षण, पटकथालेखन आ तत्सम्बन्धीशोधक फ्रीलान्स शिक्षकछथि। प्रबोध सम्मान 2005सँ सम्मानित।
 मैथिली मातृभाषा, हिन्दीक प्राध्यापक आ नेपालीक लेखक ई तीनू भाषा 'राकेश'क व्यक्तित्वमे एना ने मिझराएल छैक जे कोनहुसँ हिनका भिन्न नहि कएल जा सकैत अछि । ई विशेषतः नेपालीमे लिखैत छथि, मुदा लेखनक विषय मूलतः मैथिलीए संस्कृति रहैत छनि । ओना मैथिली, हिन्दी आ अग्ङरेजीमे सेहो ई अनेक रचना कएने छथि । नेपालक राजकीय-प्रज्ञा-प्रतिष्ठानक सदस्य 'राकेश' दिल्ली विश्वविद्यालयसँ पीएचडी आ अमेरिकास्थित इण्डियाना यूनिभर्सिटीसँ पोस्ट डाक्टरल रिसर्च कएने छथि । डा. 'राकेश'क जन्म २५ जुलाइ १९४२ ई. कऽ सर्लाही जिलाक सिसौटियामे भेल छनि । नेपाली, मैथिली, हिन्दी आ अग्ङरेजीमे मौलिक, सम्पादित आ अनूदित कऽ करीब दू दर्जन पोथी प्रकाशित ,दर्जनभरि देशक भ्रमण सेहो कएने छथि ।
 जन्म स्थान रामपुर-कोरिगामा, दरभंगा । कवि-कथाकार, गीत-गजलकार । प्रकाशित कृतिः यंत्रणाक क्षणमे (कविता संग्रह)। हिन्दीमे अनेक पोथी प्रकाशित। ओड़ियासँ मैथिली अनुवाद हेतु मृत्युपरान्त साहित्य अकादेमीसँ पुरस्कृत।
 गाम- रहिका, मधुबनी । जन्म-ग्राम- दुलहा, मधुबनी । प्रकाशित कृतिः संक्रान्ति, मौसम अयला पर, एहना स्थितिमे, भरि देह गौरा (कविता-संग्रह), धूरी (सहयोगी कविता संग्रह); जांत (कथा संग्रह) 'माटि पानि'क वरेण्य सम्पादक।
 जन्म ६ जनवरी १९४४ई. ग्राम-लालगंज,जिला-मधुबनीमे। प्रकाशित कृतिः खाधि,अन्चिनहार गाम, बहसलरातिक इजोत (कवितासंग्रह); एक बटे दू (कथासंग्रह), ओझा लेखे गामबताह (ललित निबन्ध)। मैथिली कथा संग्रहकहिन्दी अनुवाद "कुंडली"नामसँ प्रकाशित। दिफूल्स पैराडाइज (अंग्रेजीमेललित निबन्ध), कतेकडारि पर (आत्मकथा)।
 अनुवादक, निबंधकार । प्रकाशनः तमिल साहित्यक इतिहास,भवभूति (दुनू अनुवाद)।
 कवि, सम्पादक, समीक्षक । आखर, अगनिपत्रक सम्पादन ।
 जन्म स्थान शिवनगर मधुबनी, दू टा समीक्षा, तीन टा कथा संग्रह, दू टा गीत-गजल संग्रह ओ चारि टा कथा-संग्रह प्रकाशित।
 जन्म- गाम खोजपुर,जिला-मधुबनीमे । मिथिला मिहिरक प्रशस्तस्तंभकार । 1977 केर जनता आन्दोलनमे अग्रणी भूमिका, पार्टीक मुखपत्र "जनता"क सम्पादक। बादमे लोक दल (ब) मे हेमवतीनन्दन बहुगुणाक राजनीतिक सलाहकार।
 जन्म ११ अगस्त १९२८ ई. तदनुसारभाद्र कृष्णपक्षएकादशी तिथिकेँ मधुबनीजिलान्तर्गत खजुरानामक गाममे भेलन्हि। अभिनव गीतांजलि,हुनकर उच्चकोटिक शास्त्ररचना अछि। मिथिलावासीश्री रामरंग रागतीरभुक्त्ति, राग वैदेहीभैरव, आऽ राग विद्यापतिकल्याण केर रचना सेहोकएने छथि आऽ मैथिलीभाषामे हिनकर खयाल'रंजयति इति रागः' केरअनुरूप अछि।
 जन्म मधुबनी जिलाक जमसम गाममे। प्रसिद्ध मैथिली गीतकार आ गायक।
 जन्म ०५ मार्च १९४८,मातृक दीवानगंज,सुपौलमे। पैतृक स्थानःबलबा-मेनाही, सुपौल-मधुबनी। घरदेखिया(मैथिली कथा-संग्रह),मैथिली अकादमी, पटना,१९८३, हाली (अंग्रेजीसँमैथिली अनुवाद), साहित्यअकादमी, नई दिल्ली,१९८८, बीछल कथा(हरिमोहन झाक कथाकचयन एवं भूमिका),साहित्य अकादमी, नईदिल्ली, १९९९, बिहाड़िआउ (बंगला सँ मैथिलीअनुवाद), किसुन संकल्पलोक, सुपौल, १९९५,भारत-विभाजन औरहिन्दी उपन्यास (हिन्दीआलोचना), बिहारराष्ट्रभाषा परिषद्, पटना,२००१, राजकमल चौधरीका सफर (हिन्दी जीवनी)सारांश प्रकाशन, नईदिल्ली, २००१, मैथिलीमेकरीब सत्तरि टा कथा,तीस टा समीक्षा आहिन्दी, बंगला तथा अंग्रेजीमे अनेक अनुवादप्रकाशित।
 जन्म स्थान पचही, मधुबनी, बिहार । चर्चित कथाकार । सयसँ ऊपर कथा प्रकाशित ।
 जन्म स्थान बरहा, बेनीपट्टी मधुबनी, बिहार । कवि, कथाकार । प्रकाशित कृति : सरिसोमे भूत (कथा संग्रह) अनूदित कृति : कनिप्रिया (धर्मवीर भारती)
जन्मः भेलाही, सुपौल, बिहार । प्रसिद्ध कवि, कथाकार, आलोचक । वृत्तिः भू. ना. विश्वविद्यालयक स्नातकोत्तर केन्द्र, सहरसामे मैथिली विभागाध्यक्ष। प्रकाशित कृति साहित्य अकादेमीसँ प्राकाशित मोनोग्राफ शैलेन्द्र मोहन झा । सहयोगी संकलन-संकल्प । 'राजकमल जयन्ती प्रसंगक संपादन।
 समीक्षिका, अनुवादिका, सम्पादिका । प्रकाशनः मैथिली लोकगीत, वसवेश्वर (अनु. ) आदि। लेडी ब्रेबोर्न कॉलेज, कलकत्तामे पूर्व प्राध्यापिका।
 जन्मः२६ जनवरी, १९३३,पिताःभीमनाथ मिश्र,पतिःडॉ. एच. एन्. रे, दुर्गागंज, मैथिलीक विशिष्ट कथाकार एवं उपन्यासकार । मरीचिका उपन्यासपर साहित्य अकादेमीक १९८२ ई. मे पुरस्कार । मैथिलीमे लगभग दू सय कथा आ पाँच टा उपन्यास प्रकाशित । विपुल बाल साहित्यक सृजन। अनेक भारतीय भाषामे कथाक अनुवाद-प्रकाशित। पहिल प्रबोधसम्मान 2004 सँसम्मानित।
 जन्म 15 सितम्बर 1942, कासिमपुर, सहरसा, बिहार, प्रकाशित कृति, "ओ प्रतीक्षित, परछाई टूटती, सुलगते पसीने, पसीने के रिश्त, मौसम हुआ कबीर, समय चेतावनी नहीं देता, तप रेहे कचनार, भीतर-भीतर आग, मेघ इन्द्रनील (मैथिली गीत संग्रह), शोध प्रबंधः मध्यवर्गीय चेतना और हिन्दी का आधुनिक काव्य, उपन्यासः जल झुका हिरन। सम्मानः साहित्य सेवा सम्मान, कवि रत्न सम्मान, महादेवी वर्मा सम्मान। अध्यापन कार्य।
 जन्मः९ अगस्त, १९४३,जन्म स्थान : बंगाली टोला, भागलपुर । शिक्षाःएम. , पी-एच. डी. (पटना विश्वविद्यालय),सम्प्रतिः ए. एन. कालेज मे हिन्दीक प्राध्यापिका । प्रकाशित रचनाःझहरैत नोर, बिजुकैत ठोर । नारी मनक ग्रन्थिकेँ खोलिःकरुण रससँ भरल अधिकतर रचना। प्रकाशित कृति :विप्रलब्धा कविता संग्रह,स्मृति रेखा संस्मरण संग्रह,एकटा आकाश कथा संग्रह,यायावरी यात्रावृत्तान्त, भावाञ्जलि काव्यप्रगीत । ठहरे हुए पल हिन्दीसंग्रह ।
 इलारानी सिंहः जन्म 1 जुलाई, 1945, निधन : 13 जून, 1993, पिता : प्रो. प्रबोध नारायण सिंह सम्पादिका : मिथिला दर्शन, विशेष अध्ययन : मैथिली, हिन्दी, बंगला, अंग्रेजी, भाषा विज्ञान एवं लोक साहित्य । प्रकाशित कृति : सलोमा (आस्कर वाइल्डक फ्रेंच नाटकक अनुवाद 1965), प्रेम एक कविता (1968) बंगला नाटकक अनुवाद, विषवृक्ष (1968) बंगला नाटकक अनुवाद, विन्दंती (1972), स्वरचितः मैथिली कविता संग्रह (1973), हिन्दी संग्रह।
 जन्मः१४ अक्टूबर १९४५,कथा एवं उपन्यास लेखनमे प्रख्यात । मैथिली तथा हिन्दी दूनू भाषाक चर्चित लेखिका । प्रकाशित कृतिःअनुंत्तरित प्रश्न, दूर्वाक्षत, हसीना मंज़िल (उपन्यास), नाटक, उपन्यास ।
 जन्मः ११ अक्टूबर १९४५,नामः कामाख्या देवी,उपनामःनीरजा रेणु,जन्म स्थानःनवटोल,सरिसबपाही । शिक्षाः बी. ए. (आनर्स) एम. ए. , पी-एच. डी. ,गृहिणी । प्रकाशित रचना : ओसकण (कविता मि. मि. , १९६०) लेखन पर पारिवारिक, सांस्कृतिक परिवेशक प्रभाव । मैथिली कथा धारा साहित्य अकादेमी नई दिल्लीसँ स्वातन्त्र्योत्तर मैथिली कथाक पन्द्रह टा प्रतिनिधि कथाक सम्पादन । सृजन धार पियासल कथा संग्रह,आगत क्षण ले कविता संग्रह,ऋतम्भरा कथा संग्रह,प्रतिच्छवि हिन्दी कथा संग्रह,१९६० सँ आइधरि सएसँ अधिक कथा, कविता, शोधनिबन्ध, ललितनिबन्ध,आदि अनेक पत्र-पत्रिका तथा अभिनन्दनग्रन्थमे प्रकाशित । मैथिलीक अतिरिक्त किछु रचना हिन्दी तथा अंग्रेजीमे सेहो।
 जन्मः६-७-१९५० ई. ,प्रकाशित कथा मे मैथिकीक संग हिन्दी मे सेहो । सभसँ पैघ विजय मैथिली कथा संग्रह ।
 जन्मस्थानःरहिका,माताःश्रीमती वृन्दा देवी,पिताःपं. दीनानाथ झा,शिक्षाःएम. ए. , बी. एड. ,प्रसिद्ध अभिनेत्री दू सयसँ बेशी नाटकमे भाग लेलनि । भंगिमा (नाट्यमंच) क भूतपूर्व उपाध्यक्षा, पत्रिकाक सम्पादन, कथालेखन आदिमे कुशल । 'अरिपन' आदि अनेक संस्था द्वारा पुरस्कृत-सम्मानित।
 जन्म : २१-०१-१९५३,व्यवसायःप्राध्यापिका । लेखन पर समाजक परम्परा तथा आधुनिकताक संस्कार सँ होइत विसंगतिक प्रभाव। प्रकाशित कृति : फरिच्छ, कथा संग्रह १९८४, कथानवनीत १९९०,सामाजिक असन्तोष ओ मैथिली साहित्य शोध समीक्षा ।
 मैथिली के 3 साहित्यअकादमी पुरस्कारविजेता लेखकक 4 गोटकिताब "कन्यादान" (हरिमोहन झा), "राजापोखरे में कितनीमछलियां" (प्रभास कुमारचाऊधरी), "बिल टेलर कीडायरी" व "पटाक्षेप" (लिली रे) हिन्दीमे अनूदितछन्हि। 2 गोट लोककथाकपुस्तक "मिथिला की लोककथाएं" व "गोनू झा केकिस्से"। मैथिली कथासंग्रह "खोहसँ निकसैत"।
 जन्मतिथिः १५ दिसम्बर, १९६३,जन्मस्थान : मरूआरा, सिंधिया खुर्द, समस्तीपुर,पिता : श्री मार्कण्डेय प्रवासी,माताः श्रीमती सुशीला झा,अध्यापन । सुपरिचित कवयित्री, कथाकार । प्रकाशित कृतिः बोनसाई (कविता संग्रह), झिझिरकोना (कथासंग्रह)।
 जन्मः सुपौल, बिहार । परिचिति कविता संग्रह प्रकाशित । कथावाचक, कथासंग्रह प्रकाशनाधीन । राजनीति शास्त्रमे एम. ए. । संगीत, पेंटिंगमे रुचि । मैथिलीक पोथी पत्रिका पर अनेक रेखाचित्र प्रकाशित । समकालीन जीवन, समय, आ तकर स्पंदनक कवयित्री । अनेक भाषामे रचनाक अनुवाद प्रकाशित।
 रूपा धीरू- जन्मस्थान-मयनाकडेरी,सप्तरी, श्रीमती पूनम झा आ श्री अरूणकुमार झाक पुत्री। स्थायी पता- अञ्चल- सगरमाथा, जिल्ला- सिरहा। प्रथम प्रकाशित रचना-कोइली कानए,माटिसँ सिनेह(कविता),भगता बेङक देश-भ्रमण (कनक दीक्षितक पुस्तकक धीरेन्द्र प्रेमर्षिसँग मैथिलीमे सहअनुवाद,सङ्गीतसम्बन्धी कृति- राष्ट्रियगान, भोर,नेहक वएन, चेतना,प्रियतम हमर कमौआ(पहिल मैथिली सीडी), प्रेम भेल तरघुस्कीमे, सुरक्षित मातृत्व गीतमाला, सुखक सनेस। सम्पादन-पल्लव,मैथिली साहित्यिक मासिक पत्रिका, सम्पादन-सहयोग,हमर मैथिली पोथी(कक्षा १, २, ३, ४ आ ५ आ कक्षा 9-10 क ऐच्छिक मैथिली विषय पाठ्यपुस्तकक भाषा सम्पादन), पल्लवमिथिला,प्रथम मैथिली इन्टरनेट पत्रिका,वि. सं. २०५९ माघ(साहित्यिक), सम्पादन-सहयोग।
 श्री बैकुण्ठ झा,पिता-स्वर्गीयरामचन्द्र झा, जन्म-२४ - ०७ -१९५४ (ग्राम-भरवाड़ा,जिला-दरभंगा),शिक्षा-स्नात्कोत्तर(अर्थशास्त्र),पेशा- शिक्षक। मैथिली,हिन्दी तथा अंग्रेजी भाषा मेलगभग २०० गीत कऽ रचना। गोनू झा पर आधारित नाटक"हास्यशिरोमणि गोनू झा तथाअन्य कहानी कऽ लेखन। अहि केअलावा हिन्दी मे लगभग १५उपन्यास तथा कहानी के लेखन।
 जन्म-09. 04. 1957,पण्डुआ,ततैल, ककरौड़(मधुबनी),रशाढ़य(पूर्णिया),शिवनगर (अररिया) आ'सम्प्रति पूर्णिया। पितालब्ध धौत पञ्जीशास्त्रमार्त्तण्ड पञ्जीकारमोदानन्द झा, शिवनगर,अररिया,पूर्णिया।पितामह-स्व. श्रीभिखिया झा। पञ्जीशास्त्रक दस वर्ष धरि1970 ई. सँ 1979 ई. धरिअध्ययन,32 वर्षक वयससँपञ्जी-प्रबंधक संवर्द्धन आऽसंरक्षणमे संलग्न। कृति-पञ्जी शाखा पुस्तककलिप्यांतरण आऽ संवर्द्धन।
 जन्मः बनगांव, सहरसा, बिहार । वरिष्ट कवि ओ कथाकार। प्रकाशित कृतिः कविता संभवा,संग समय के (कविता संग्रह)।
 मूलतः कविक रूपमे परिचित छथि । नेपालक आधुनिक कविताक क्षेत्रमे हिनक नाम उल्लेखनीय अछि । श्री चौधरीक लेखनमे मानवीय संवेदनाक प्रतिबिम्ब पाओल जाइत अछि । कविताक संग कथा आ निबन्धमे सेहो ई कलम चलबैत छथि । फड़िछाएल लेखन हिनक विशेषता थिकनि । धनुषा जिलाक दुहबी गामक रहनिहार श्री चौधरीक जन्म ६अक्टुबर १९४७कऽ भेल छनि । हिनक क्षितिजक ओहिपार नामसँ एक कविता-सग्ङप्रह प्रकाशित छनि ।
 जन्म स्थान मेंहथ, मधुबनी बिहार । प्रसिद्ध गीतकार, बादमे कथा लेखन प्रारम्भ केलनि । प्रकाशित कृति आंजुर भरि सिंगरहार, शोणिताएल उगैत सूर्यक धम्मक (कथा संग्रह)।
 जन्मः तरौनी, दरभंगा। मूलनाम : महेन्द्र झा । मैथिलीमे सहस्त्रबाहु कविता संग्रह प्रकाशित । मुक्ति प्रसंगक अनुवाद प्रकाशित । वामपंथी आन्दोलनमे सक्रिय। शिक्षा, सम्वाद आदि पत्रिकाक सम्पादन । वामपंथी विचारधाराक सशक्त कवि।
 श्री रामलचन ठाकुर, जन्म१८ मार्च १९४९ई. पलिमोहन, मधुबनीमे। वरिष्ठ कवि, रंगकर्मी,सम्पादक, समीक्षक। भाषाई आन्दोलनमे सक्रियभागीदारी। प्रकाशितकृति- इतिहासहन्ता,माटिपानिक गीत, देशकनाम छल सोन चिड़ैया,अपूर्वा (कविता संग्रह),बेताल कथा (व्यंग्य),मैथिली लोक कथा(लोककथा), प्रतिध्वनि(अनुदित कविता), जा सकैछी, किन्तु किएजाउ(अनुदित कविता),लाख प्रश्न अनुत्तरित(कविता), जादूगर(अनुवाद), स्मृतिकधोखरल रंग(संस्मरणात्मक निबन्ध),आंखि मुननेः आंखि खोलने(निबन्ध)।
 राजेन्द्र विमल (1949- )। मैथिली, नेपाली आ हिन्दीभाषाक प्राज्ञ विमलशिक्षाक हकमेविद्यावारिधि(पी. एच. डी. )क उपाधि प्राप्तकएने छथि। कम्मोलिखिकऽ यथेष्ट यशअरजनिहार डा. विमलकलेखनीक प्रशंसा मैथिलीकसङ्गसङ्ग नेपाली आहिन्दी साहित्यमे सेहोहोइत रहलनि अछि। त्रिभुवनविश्वविद्यालयअन्तर्गतरा. रा. ब. कैम्पस,जनकपुरधाममे प्राध्यापनकएनिहार डा. विमलकपूर्ण नाम राजेन्द्र लाभछियनि। हिनक जन्म २६जुलाई १९४९ ई. कऽ भेलअछि। साहित्यकारक नवपीढ़ीकेँ निरन्तर उत्प्रेरितकरबाक कारणे ईडा. धीरेन्द्रक बादजनकपुर-परिसरकसाहित्यिक गुरुक रूपमेस्थापित भऽ गेल छथि।
 जन्म १० जुलाई १९५० ई. गाम- कोइलखमे। अभियंत्रणक अध्ययणछोड़ि मार्क्सवादीराजनीतिमे सक्रिय। अनेक कविता आआलोचनात्मक निबन्धप्रकाशित। अनुवाद एवंविकास विषयक शोधकार्यमे रुचि। स्वतंत्रलेखन। प्रकृति एवंजीवनक तादात्म्य बोधकअग्रणी कवि। "एना त' नहि जे" (कविता संग्रह)।
 जन्म-१९५१ ई. कलकत्तामे। पहिल काव्य संग्रह 'कवयोवदन्ति'। १९७१ 'अमृतस्यपुत्राः' (कविता संकलन) आऽ'नायकक नाम जीवन'(नाटक)। १९७४ मे 'एक छलराजा'/ 'नाटकक लेल'(नाटक)। १९७६-७७'प्रत्यावर्त्तन'/ 'रामलीला'(नाटक)। १९७८मेजनक आऽ अन्य एकांकी। १९८१'अनुत्तरण'(कविता-संकलन)। १९८८ 'प्रियंवदा' (नाटिका)। १९९७-'रवीन्द्रनाथकबाल-साहित्य'(अनुवाद)। १९९८ 'अनुकृति'- आधुनिकमैथिली कविताक बंगलामेअनुवाद, संगहि बंगलामेदूटा कविता संकलन। १९९९'अश्रु ओ परिहास'। २००२'खाम खेयाली'। २००६मे'मध्यमपुरुषएकवचन'(कविता संग्रह। २००८ ई. मे नाटक "नोएण्ट्रीः मा प्रविश" सम्पूर्णरूपेँ "विदेह" ई- पत्रिकामेधारावाहिक रूपेँ ई-प्रकाशितभए एकटा कीर्तिमानबनेलक।
 जन्म-बघचौरा, जिलाधनुषा (नेपाल)। बन्नकोठरीः औनाइत धुँआ(कविता संग्रह), नहि, आबनहि (दीर्घ कविता), तोरासंगे जएबौ रे कुजबा (कथासंग्रह, मैथिली अकादमीपटना, १९८४), मोमकपघलैत अधर (गीत, गजलसंग्रह, १९८३), अप्पनअनचिन्हार (कवितासंग्रह, १९९० ई. ), रानीचन्द्रावती (नाटक), एकटाआओर बसन्त (नाटक),महिषासुर मुर्दाबाद एवंअन्य नाटक (नाटकसंग्रह), अन्ततः(कथा-संग्रह), मैथिलीसंस्कृति बीच रमाउंदा(सांस्कृतिक निबन्ध सभकसंग्रह), बिसरल-बिसरलसन (कविता-संग्रह),जनकपुर लोक चित्र(मिथिला पेंटिङ्गस), लोकनाट्यः जट-जटिन(अनुसन्धान)।
 लेखकसँ अधिक शिक्षकक रूपमे परिचित आ प्रतिष्ठित छथि । त्रिभुवन विश्वविद्यालयअन्तर्गतरा. रा. ब. कैम्पस, जनकपुर-धामक सह-प्राध्यापक श्री कर्णक ऐतिहासिक विषय-वस्तुपर लिखल कतोक लेख मैथिली, हिन्दी आ अग्ङरेजी भाषामे प्रकाशित अछि । स्वान्त-सुखाय ई कहियो कालकऽ कविता-कथा सेहो लिखि लैत छथि । हिनक लेखन ज्ञानवर्द्धक, जानकारीमूलक एवं सोझारएल रहैत अछि । देखलापर बुझना जाइत अछि जे ई हिनक गम्भीर अध्ययनक परिणति थिक । सामाजिक तथा साहित्यिक सङ्घ-संस्थासभमे सेहो सक्रिय प्राध्यापक कर्णक जन्म धनुषा जिलाक देवडीहा गाममे २ जनवरी १९५१ ई. कऽ भेल छनि ।
 जन्म स्थान हरिपुर,वकशी टोल, मधुबनी बिहार। प्रकाशित कृतिः आरोह अवरोह, दशम खुट्टी (कथा संग्रह), इकोनोमिक हिस्ट्री ऑफ मिथिला (अंग्रेजी) ।
 जन्म स्थान लोहनामधुबनी, बिहार । चर्चित कथाकार ओ आलोचक । गीत ओ कविता सेहो कहियो काल लिखैत छथि । प्रकाशित कृति : त्रिकोण, अदहन, गाछ-पात, गामक लोक (कथा संग्रह)।
 जन्म स्थान लोहना, मधुबनी, बिहार। चर्चितकथाकार, कवि ओसम्पादक । प्रकाशित कृति : चक्रव्यूह (कविता संग्रह) त्रिकोण (सहयोगी कथा संग्रह), ओहि रातिक भोर (कथा-संग्रह), मातवर (कथा संग्रह)।
 जन्मः शिवनगर, मधुबनी, बिहार। चर्चित कवि, कथाकार, संपादक । प्रकाशित कृति टूटा उपन्यास टूटा समीक्षा, तीन टा कथ संग्रह, टूटा गीत-गजल संग्रह ओ चारिटा कथा-संग्रह प्रकाशित।
 गाम-दीप, जिला-मधुबनी। मैथिली, बांग्ला,नेवारी आ देवनागरीपांडुलिपिक विशेषज्ञ।
 जन्म दरभंगा जिलाक तरौनी गाममे 1950 ई. मे भेलन्हि । बी. ए. पास कए ई पटनाक दैनिक 'जनशक्ति'क सहायक सम्पादक छलाह । फेर नव भारत टाइम्स, पटनामे। बाल्यवस्थासँ अपन पैतृक (पिता यात्नीजी) गुण कविता करबाक तथा कथा लिखबामे सेहो यश अर्जन कएलन्हि अछि । वर्त्तमान राजनीति सामाजिक विषयसँ सम्बद्ध व्यंग्यात्मक, सरल भाषामे लिखल नव कविता हिनक विशेषता छन्हि । गामघरक परिवेश तदनुकूल शब्द एवं बिम्ब रचनामे क्रमहि सिद्ध छथि ।
 ताराकान्त झा मैथिलीभाषिकी (सम्पादकमैथिली दैनिक मिथिलासमाद)
हिनक लेखन विवरणात्मक होइत अछि आ सम्बद्ध विषयमे नीकजकॉ जानकारी दैत अछि । विभिन्न पत्र-पत्रिकामे हिनक लेख-रचना बरोबरि देखबामे अबैत रहैछ । रा. रा. ब. कैम्पस, जनकपुरधाममे मैथिली विषयक प्राध्यापनमे संलग्न श्री झा मैथिलीसम्बन्धी सग्ङठनात्मक गतिविधिसँ सेहो जुड़ल छथि । मैथिली भाषाक लोपोन्मुख अवस्थामे रहल अपन लिपि तिरहुतामे विशेषज्ञता रखनिहार श्री झा एकर संरक्षण-सम्बर्द्धनक दिशामे सेहो क्रियाशील छथि । प्रध्यापक झा मैथिली महाकाव्यमे रस निरूपण विषयपर विद्यावारिधि कएने छथि आ शिक्षा तथा कानून विषयमे सेहो स्नातक छथि । महोत्तरी जिलाक एकरहिया रहनिहार श्री झाक जन्म ४ दिसम्बर १९५४ कऽ भेलछनि ।
 जन्म 29 मार्च 1955 ई. केँभेलन्हि। पिताः स्व. उदितनारायणलाल,माताः श्रीमतीभुवनेश्वरी देव। हिनकरछठिहारक नाम विश्वेश्वरछन्हि। मूलतःराजनीतिककर्मी । नेपालमे लोकतन्त्रलेलनिरन्तर संघर्षक क्रममे१७ बेर गिरफ्तार । लगभग ८ वर्ष जेल । सम्प्रति तराई-मधेशलोकतान्त्रिक पार्टीकराष्ट«ीय उपाध्यक्ष । मैथिलीमे किछु कथाविभिन्न पत्रपत्रिकामेप्रकाशित । आन्दोलनकविता संग्रह आ बी. पींकोइरालाक प्रसिद्ध लघुउपन्यास मोदिआइनकमैथिली रुपान्तरण तथानेपालीमे संघीयशासनतिर नामक पुस्तकप्रकाशित । ओ विश्वेश्वरप्रसाद कोइरालाक प्रतिबद्धराजनीति अनुयायी आनेपालक प्रजातांत्रिकआन्दोलनक सक्रिय योद्धाछथि। नेपालीराजनीतिपर बरोबरिलिखैत रहैत छथि।
 जन्मः घोघरडीहा(मधुबनी)। मैथिली भाषा-साहित्यमे एम. ए. , पी-एच. डी. कामेश्वर लता संस्कृत विद्यालय, घोघरडीहामे अध्यापन । प्रकाशित कृतिः 'घरि घुरि रहल छी' (काव्य-संग्रह)।
 जन्म स्थान सुपौल, बिहार। चर्चित कवि, कथाकार ओ संपादक। प्रकाशित कृति : आकार लैत शब्द (कविता संग्रह), अनूदित कृति राजा राम मोहन राय, प्रायश्चित। सम्पादन संकल्प, भारती मंडन (पत्रिका)।
 जन्म गम्हरिया (मानपौर,मधुबनी)मे, 1978सँ 1992धरि नौसेनामे विभिन्न जहाजपर कार्यरत, फेर यात्री रेलमे। सम्बन्ध(कथा संग्रह) प्रकाशित।
 सम्पादन-"नव ज्योति"पत्रिका, "लोकशक्ति"सामाजिक मुख-पत्रक। लोकवृत्त ताहूमेलोकगाथाक अध्येता।
 महिषी, सहरसामे जन्म। पहिल पोथी अपन युद्धकसाक्ष्य (गजल संग्रह) १९९१मे प्रकाशित। अन्य पुस्तकहस्तक्षेप (कविता-संग्रह),अतिक्रमण (कथा-संग्रह),शिलालेख(लघुकथा संग्रह),कर्मधारय। राजकमलचौधरीक कथाकृति एकटाचंपाकली एकटा विषधरसंकलन-सपायदन।
 मैथिलीक अतिरिक्तहिन्दी, मराठी, अग्रेजीआऽ गुजरातीमे निष्णात। १९७४ ई. सँ मराठी आऽहिन्दी थिएटरमे निदेशक। बीछल बेरायल मराठीएकांकीक मैथिलीअनुवाद।
 जन्म स्थान मेंहथ, मधुबनी, बिहार। चर्चित कथाकार ओ कवि । प्रकाशित कृतिः समांग, समानांतर (कथा संग्रह), नागफेनी (गजल संग्रह), संगोर, समवेत स्वरक आगू, कोसी धारक सभ्यता, पाथर पर दूभि (काव्य संग्रह), प्रतिक्रिया (आलोचनात्मक निबंध)।
 जन्म स्थान कन्हौली मल्लिक टोल, खजौली, मधुबनी, बिहार। चर्चित कथाकार, उपन्यासकार ओ रंगकर्मी । प्रकाशित कृतिः गुमकी ओ बिहाड़ि, विसूवियस (उपन्यास), औतीह कमला जयतीह कमला, खण्ड-खण्ड जिनगी, सरोकार (कथा संग्रह)।
 गाम तुमौल दरभंगा,आयल नवल प्रभात, पांगल गाछक छाहरि, हमरा मोनक खजन चिड़ैया,बसंतक बजनिञा (कविता संग्रह), भूत होइत भविष्य़(कथा संग्रह)।
 ओ ना मा सी (गद्य-पद्यमिश्रित हिन्दी-मैथिलीकप्रारम्भिक सर्जना),चानन-काजर (मैथिलीकविता संग्रह), आधुनिक(मैथिली) साहित्यकपरिदृश्य, गीतिकाव्य केरूप में विद्यापति पदावली,राजकमल चौधरी कारचनाकर्म (आलोचना),जमाना बदल गया, सोनाबाबू का यार, पहचान(हिन्दी कहानी), अभिधा(हिन्दी कविता-संग्रह),हाथी चलए बजार(कथा-संग्रह)।
 बुद्धपूर्णिमा, १९६५कें कैथिनियाँ, झंझारपुर मुधुबनीमे जन्म। पराती जकाँ (कविता संग्रह) प्रकाशित । मूलतः कवि, थोड़ कथा लिखलनि, जे अपन मार्मिक अभिव्यक्तिक कारण बेस चर्चित भेल । विडम्बनापूर्ण परिस्थितिक पाछू जिम्मेवार समाजार्थिक कारणक खोज हिनकर मूल सृजन प्रेरणा थिक ।
 परवाहा, नेपालमे जन्म । नेपालीय कथा-जगतक नवीन मुदा सम्मानित नाम । जनपक्षधर कथा-दृष्टि आ मोहक शिल्प । थोड़ लिखलनि, मुदा बेर-बेर चर्चित रहलाह ।
 वि. सं. २०२४ साल भादब१८ गते सिरहा जिलाकगोविन्दपुर-१, बस्तीपुरगाममे जन्म लेनिहारप्रेमर्षिक पूर्ण नाम धीरेन्द्रझा छियनि। कान्तिपुरसँहेल्लो मिथिला कार्यक्रमप्रस्तुत कर्ता जोड़ीरूपा-धीरेन्द्रक धीरेन्द्रकअबाज गामकबच्चा-बच्चा चिन्हैतअछि। "पल्लव" मैथिलीसाहित्यिक पत्रिका आ"समाज" मैथिलीसामाजिक पत्रिकाकसम्पादन।
 श्याम सुन्दर शशि,जनकपुरधाम, नेपाल। पेशा-पत्रकारिता। शिक्षाःत्रिभुवनविश्वविद्यालयसँ,एम. ए. मैथिली, प्रथम श्रेणीमेप्रथम स्थान। मैथिलीकप्रायः सभ विधामेरचनारत। बहुत रासरचना विभिन्नपत्र-पत्रिकामे प्रकाशित। हिन्दी, नेपाली आऽअंग्रेजी भाषामे सेहोरचनारत आऽ बहुतरासरचना प्रकाशित। सम्प्रति-कान्तिपुर प्रवासक अरबब्यूरोमे कार्यरत।
 पिता : स्वर्गीय कामेश्र्वरचौधरी,माताः श्रीमतीचन्द्रावती चौधरी,जन्मःवि स २०२०/६/५ लहान,सिरहा,शिक्षाःस्नातकोत्तर(नेपाली),पेशाःपत्रकारिता (सम्प्रति :राष्ट्रिय समाचार समिति),कृति : की भार सांठू ? (मैथिली कविता संग्रह),विगत दू दशकसं नेपालीआ मैथिली लेखन तथाअभियानमे निरन्तरक्रियाशील आ विभिन्नसंघ संस्थासं आबद्ध ।
 जन्म मधेपुरा जिलाकजीतपुर गाममे। "विजयदेव नारायण साहीकी काव्यानुभूति कीबनावट" विषयपरजे. एन. यू. सँ एम. फिल आओतहिसँ "निर्मल वर्मा केकथा साहित्य में प्रेम कीपरिकल्पना" विषयपरपी. एच. डी. । हिन्दीमेएकटा कविता सँग्रह"समय को चीरकर" आमैथिलीमे "एकटा हेरायलदुनिया" प्रकाशित। हिन्दीकविता लेल "कन्हैयास्मृति सम्मान"(1998) आ"हेमंत स्मृति कवितापुरस्कार"(2003)। असमविश्वविद्यालय, सिल्चरकहिन्दी विभागमेअध्यापन।
 मैथिलीक गायक-सग्ङीतकारक रूपमे प्रसिद्ध छथि । मैथिली भाषाक गीतसभमे मौलिक तथा सार्थक सग्ङीतक सृजनमे हिनक सक्रियता प्रशंसनीय छनि । सुनीलक गायन तथा सग्ङीतमे कैसेट एलबमसभ सेहो बाहर भेल अछि । लेखनदिस हिनक सक्रियता परिमाणात्मक रूपमे कम रहितहुँ गुणात्मक दृष्टिएँ हृदयस्पर्शी मानल जाइत अछि । पेशासँ विज्ञान-शिक्षक छथि ।
 समाजशास्त्रक छात्र आ गणित तथा विज्ञानक शिक्षक छथि, मुदा मैथिली साहित्य आ संगठनक क्षेत्रमे सेहो निरन्तर सक्रिय छथि । भाषा, व्याकरण आदिक मेंही पक्षसभपर सेहो ई पूर्ण अधिकार रखैत छथि । जन्म धनुषा जिलाक कुर्था गाममे भेल छनि । विभिन्न पत्रपत्रिकामे हिनक कथा, कविता, लेख-रचनासभ मैथिली, नेपाली आ अग्ङरेजी भाषामे प्रकाशित होइत रहैत छनि । अनुवादक क्षेत्रमे सेहो हिनक नीक अधिकार छनि ।
 मोहनपुर, बलवाहाटचपराँव कोठी, सहरसा। प्रारम्भिक शिक्षासँस्नातक धरि गाम आऽसहरसामे। फेर पटनाविश्वविद्यालयसँ एम. ए. हिन्दीमे प्रथम श्रेणीमेप्रथम स्थान। जे. एन. यू. ,दिल्लीसँएम. फिल. । जामियामिलिया इस्लामियासँटी. वी. पत्रकारितामेस्नातकोत्तर डिप्लोमा। मैथिली आऽ हिन्दीकप्रतिष्ठित पत्रिका सभमेकविता, समीक्षा आऽआलोचनात्मक निबंधप्रकाशित। अंग्रेजीसँहिन्दीमे क्लॉद लेवीस्ट्रॉस, एबहार्ड फिशर, हकुशाह आ ब्रूस चैटविनआदिक शोध निबन्धकअनुवाद।
 (c)२००८-०९. सर्वाधिकार लेखकाधीन आ' जतय लेखकक नाम नहि अछि ततय संपादकाधीन। विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo. co. in आकि ggajendra@videha. com केँ मेल अटैचमेण्टक रूपमेँ . doc, . docx, . rtf वा . txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ' अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ' 15 तिथिकेँ ई प्रकाशित कएल जाइत अछि। (c) 2008 सर्वाधिकार सुरक्षित। विदेहमे प्रकाशित सभटा रचना आ' आर्काइवक सर्वाधिकार रचनाकार आ' संग्रहकर्त्ताक लगमे छन्हि। रचनाक अनुवाद आ' पुनः प्रकाशन किंवा आर्काइवक उपयोगक अधिकार किनबाक हेतु ggajendra@videha. co. in पर संपर्क करू। एहि साइटकेँ प्रीति झा ठाकुर, मधूलिका चौधरी आ' रश्मि प्रिया द्वारा डिजाइन कएल गेल। (c)२००८-०९. सर्वाधिकार लेखकाधीन आऽ जतय लेखकक नाम नहि अछि ततय संपादकाधीन। 